UVOD U ISLAMSKE FINANCIJE, Zamir Iqbal, Abbas Mirakhor - Prodaja\nUVOD U ISLAMSKE FINANCIJE, Zamir Iqbal, Abbas Mirakhor\n„Mnogo je knjiga napisano o islamskim finansijskim tržištima, ali ovo je prva knjiga koja na jednom mestu daje pregled svih bitnih pitanja iz ovog područja. Autori, dvojica ponajboljih poznavaoca islamske ekonomije, finansija i bankarstva, povezuju vredne primere i praktičnu raspravu, čime omogućuju bolje razumevanje ovog tržišta u nastajanju. Treba im čestitati što su studentima i stručnjacima pružili tekst koji islamske finansije i bankarstvo smještaju u kontekst islamskog učenja i savremenih finansija i bankarske prakse.″\nHossein Askari, profesor međunarodnog poslovanja i međunarodnih pitanja George Washington University\n„Uvod u islamske financije je sjajan uvod u načela islamskih finansija. Autori izlažu osnovne koncepte ovog područja, kao i sažete opise glavnih proizvoda i procesa. Ova knjiga će biti korisna svima koji žele da ulože ili učestvuju na islamskim finandijskim tržištima.″\nprofesor Moorad Choudhry Katedra za ekonomiju, London Metropolitan University\n„Islamska finansijska tržišta ostvarila su snažan napredak tokom posljednje dve decenije što je povećalo potrebu finansijera i bankara da bolje razumeju ovo tržište u nastajanju. Budući da sadrži korisne reference iz prošlosti i finansijske instrumente koje su koristila muslimanska društva, Uvod u islamske finansije biće vrlo koristan izvor svima koji su zainteresovani za ovo područje. Autorima treba čestitati na pronicljivom i praktičnom doprinosu.″\nprofesor Rifaat Ahmed Abdel Karim, glavni sekretar, Odbor za islamske finansijske usluge\n„Bogato iskustvo iz područja finansija i uloge finansija u razvoju dolaze do izražaja u ovoj publikaciji. Opažanja autora trebala bi posebno da pomogne islamskim bankama i finansijskim institucijama da redizajniraju upravljanje rizicima i diverzifikaciju portfolija. Zbog toga je za sada Uvod u islamske finansije jedna od najboljih knjiga iz ovog područja.″\ndr. Mohammad Nejatullah Siddiqi, profesor ekonomije, Istraživački centar za islamsku ekonomiju King Abdulaziz University\nFormat: 15,0 cm x 23,0 cm\nBroj strana: 345 str.\nGUNG HO!, Ken Blenčard, Šeldon Boules\nVODIČ KROZ ZNANJE O UPRAVLJANJU PROJEKTIMA, Project Management Institute\nUNIVERZALNA NAČELA DIZAJNA, William Lidwell, Kritina Holden, Jill Butler\nRUKOVOĐENJE NA VIŠOJ RAZINI, K. Blanchard\nBITNI ELEMENTI ORGANIZACIJSKOG PONAŠANJA, Stephen P. Robbins\nOSNOVE PRAVA, Ljerka Mintas Hodak\nEKONOMIJA, Pol A. Samjuelson, Villijam D. Nordhaus\nVRIJEME EUROPE, J. Glaurdić


MILORAD GRČIĆ, RUDARSKI BASEN KOLUBARA: Počeli smo “veliko spremanje” - Nira Press\nPočetna » MILORAD GRČIĆ, RUDARSKI BASEN KOLUBARA: Počeli smo “veliko spremanje”\nPrioriteti u 2013. godini su nastavak eksproprijacije, kapitalni projekti poput izmeštanja dela reke Kolubare, dela Ibarske magistrale i dela pruge u dužini od oko dva kilometra. Time se ostvaruje primarni cilj: otvaranje novog polja eksploatacije, a to znači dugoročnu proizvodnju\nObično se ocenjuje učinak prvih sto dana rada vlade. Ali, s obzirom na značaj Rudarskog basena Kolubara za srpsku privredu i Elektroprivredu, pitali smo Milorada Grčića, direktora RB Kolubara, koji je pre nešto više od tri meseca preuzeo upravljanje ovom kompanijom, kako ocenjuje svoj rad, šta je zatekao i koje je poteze prvo povukao.\n– Stanje koje sam zatekao je, blago rečeno, izuzetno teško. Nedomaćinsko ponašanje određenog broja ljudi koji su rukovodili pojedinim organizacionim delovima, dovelo je do velikih zloupotreba, na čijem otkrivanju još uvek radimo. Prvi koraci koje smo preduzeli jesu sistematsko otkrivanje i zatvaranje potencijalnih puteva zloupotreba. Uvedene su i mere racionalizacije na svim nivoima, povećana je efikasnost rada, ali se permanentno radi i na poboljšanju uslova rada na kopovima i sistema zaštite na radu – kaže Grčić.\nIpak, sagovornik Magazina Biznis kaže da je zadovoljan jer preduzete mere već daju vidljive pomake, a siguran je da će na duge staze dati i sjajne rezultate.


EcoOne Poslovna inteligencija omogućava krajnjim korisnicima da kreiraju kompleksne analize izvornih podataka i izvještaje nad kreiranim analizama. Za uspješne analize formirano je skladište podataka, prilagođeno korisničkim zahtjevima. Nad podacima se mogu formirati odgovarajući modeli podataka kako bi se pokrili određeni segmenti poslovanja.\nZahvaljujući detaljnom pregledu prošlih i aktuelnih poslovnih aktivnosti, ova rješenja omogućavaju predviđanje budućih trendova. Izuzetno ih je jednostavno koristiti, s obzirom da predstavljaju nadogradnju postojećeg IT sistema kompanije, a svim učesnicima procesa odlučivanja pružaju jasnu sliku o poslovanju.\nNamjenjen je menadžerima svih nivoa, poslovnim i finansijskim analitičarima i krajnjim korisnicima za obavljanje svakodnevnih pregleda i analiza. U današnje vrijeme, kvalitetna informacija znači priliku za bolje rezultate poslovanja.\nKrajnji korisnici mogu samostalno kreirati izvještaje i statistike nad podacima koji su objedinjeni na jednoj centralnoj lokaciji\nKorisnici mogu zahtjevati da se određeni izvještaji podese za slanje u vremenski regularnim terminima\nPodaci se objedinjuju u jednu centralnu bazu podataka modelovanu da obuhvati sve bitne aspekte analize poslovanja.\nExcel, kao dio Office paketa, se može koristiti kao direktna komunikacija sa višedimenzionalnim podacima i nudi veliki broj alata i funkcija za analizu podataka.\nDopunjavanje podataka u skladište nakon inicijalnog presipanja se može obavljati prema zahtjevanim vremenskim okvirima, zavisno od korisničkih zahtjeva.\nPodaci u skladištu podataka se mogu verzionisati na nekoliko nivoa zavisno od potrebe čuvanja informacija o izmjenama.


Tanjug 11. decembra 2021. 17:07\nVAŠINGTON – Srbija je neutralna zemlja – nadležna i odgovorna za očuvanje sopstvene bezbednosti, kaže komandant Nacionalne garde Ohaja, general-major Džon Haris, komentarišući vojno-tehničku saradnju Srbije sa državama poput Rusije, Kine i Belorusije.\nHaris, koji poslednjih 15 godina blisko sarađuje sa Vojskom Srbije, rekao je za Glas Amerike da poverenje i veze dve strane jačaju i podvukao da se, sve dok je tako, odnosi sa drugim partnerima tiču isključivo građana i Vlade Srbije.\n„Želja nam je da naši partneri uvek koriste američku opremu. Međutim, Srbija sama donosi odluke ne samo o tome čiju opremu će nabavljati, već i kakve će diplomatske odnose održavati“, naglasio je Haris.\nKako je naveo, njegov posao je da izgradi poverenje između SAD i građana Srbije i srpskih oružanih snaga.\n„I da u odnosima sa njima izgradim interoperabilnost. Verujem da su naše veze snažne i da dodatno jačaju“, rekao je komandant Nacionalne garde Ohaja.\nHaris je naglasio da se poverenje gradi kroz odnose, bez obzira na to šta se događa u relacijama sa drugim partnerskim zemljama Srbije i istakao da je važna izgradnja odnos i poverenja između SAD i Srbije.\nOcenio je da Srbiji nije lako i da se uvek kretala na tankoj liniji i bila prinuđena da balansira.\n„Morali su da uravnoteže interese širom sveta i deluje da to vrlo dobro rade. I sigurno nisam u poziciji da im ukazujem kako bi to trebalo da čine – jer imaju više iskustva sa tim od mene. Moja odgovornost su odnosi između Sjedinjenih Država i Srbije. Izgradnja tog poverenja koje je temelj mira, ekonomskog napretka i razvoja – do čega nam je svima stalo“, poručio je general Haris.\nPodvukao je i da je saradnja dve strane bolja nego što je očekivao što se, kako je naveo, odnosi na sve nivoe organizacije – počevši od najviših.\nKomandant Nacionalne garde Ohaja je istakao da ima odličan odnos sa načelnikom Generalštaba Vojske Srbije, generalom Milanom Mojsilovićem.\n„Razgovaramo najmanje jednom mesečno i smatram ga dobrim prijateljem. I naši vojnici vremenom su izgradili odnose. Tako da se sada, kada se dešavaju razmene, susreću vojnici koji se već poznaju – što je dobro važno za izgradnju poverenja. Ono što mislim da je još važnije je da oni postanu neka vrsta katalizatora kako bi jedna nacija što bolje razumela drugu – pričajući priče o svojim iskistvima. To je dobro za sve“, poručio je on.\nHaris je rekao da je saradnja američke vojske i Nacionalne garde Ohaja sa Srbijom važna jer, kako je naveo, ne daje dvema stranama samo na višim nivoima šansu za međusobno razumevanje i građenje poverenja, već i vojnicima omogućuje da izgrađuju odnose i rade na interoperabilnosti vojski.\nPodsetio je i na nekoliko zajedničkih vežbi koje su održane ove godine i najavio da će uskoro biti održana vežba „Sajber Tesla“.\nNa pitanje da li je moguće poboljšati saradnju, Haris je rekao da je dobro za sve kada vojnici i avijatičari dve strane imaju zajednička iskustva i najavio da bi sledeći korak, na kojem se radi, bilo proširenje odnosa poverenja van vojske.\n„Pomogli smo uspostavljanje saradnje Državnog univerziteta Ohajo i Univerziteta u Beogradu. Moja namera i način da unapređujemo program je nastavak jačanja partnerstva naših vojski – ali i da uključimo druge partnere i pomognemo izgradnju razumevanja u ekonomiji, akademskoj oblasti, diplomatiji. Ako to uspemo – naše dve zemlje činimo boljim“, zaključio je Haris.


NEVJEROVATAN PODUHVAT: Kineski ljekarski tim uspješno izveo prvu transplantaciju glave - GlobalCir\nTim naučnika tvrdi da je napravio prvu transplatacija ljudske glave tokom koje su u potpunosti spojene kičme, nervi i krvni sudovi dva ljudska tela.\nTokom 18-očasovne operacije tim hirurga Medicinskog univerziteta Harbina (Kina) uspješno je izveo presađivanje ljudske glave na trup, saopštio je italijanski hirurg Serđo Kanavero, prenosi Telegraph. Isti tim naučnika predvođen kineskim hirurgom dr Ćaoping Renom je prošle godine uspješno izveo sličan eksperiment kada je presađena glava na tijelo majmuna.\n“Sljedeća je na redu potpuna transplatacija glave od donora sa mrtvim mozgom”, rekao je Kanavero, prenijeli su svjetski mediji.\nSerđo Kanavero je 2015. godine objavio da pokreće projekat u okviru kojeg je planirao da presadi glavu dobrovoljca na donorsko tijelo, povezivanjem kičme i mozga uz pomoć posebne procedure koju je nazvao “protokol Gemini”.\nPrvi koji je pristao da učestvuje u eksperimentu je ruski programer Valerij Spiridonov koji boluje od mišićne distrofije\nHitno potrebno Vulinu\nAKO ONI ZARATE, CIJELI SVIJET ĆE OSIROMAŠITI: Kako bi eventualni sukob Rijada i Teherana uticao na tržište nafte i globalnu ekonomiju?!


Blizu stotinu izlagača na bečejskoj Cvetnoj pijaci - Portal Moj Bečej - Bečejske opštine iz ugla građana!\nDva dana u znaku cveća i ručnih radova u centru Bečeja\nSkoro 100 izlagača iz svih krajeva Srbije okupilo je udruženje građana „Biber“ na 13. po redu Cvetnoj pijaci u Bečeju.\nBečejci vole ovaj događaj, pa su, pre nekoliko godina, iz „Bibera“ odlučili da, osim prolećnog izdanja, organizuju i jesenje. Da je taj potez bio opravdan, svedoči broj zainteresovanih proizvođača sadnica i cveća, rukotvoraca koji postave štandove.\nMilorad Jovanović iz Pirota je redovni učesnik ove tradicionalne manifestacije i njegovi ručno rađeni proizvodi plene izgledom, ali i visokim kvalitetom.\nU ponudi Bojana Tešije iz Sremskih Karlovaca koji je, poput kolege iz Pirota, redovni izlagač na Cvetnoj pijaci u Bečeju, može se naći začinsko bilje, uvek traženi sukulenti i druge biljke.\nRadionica „Poklon bašta“ Marije Novaković postoji tek nekoliko meseci i ovo je njen prvenac što se tiče predstavljanja.\nKreativnost i filcovanje povezala je Tijana Stevanović na čijem se štandu mogu naći unikatne šnalice, privesci i sitnice koje mnogo znače, idealne za poklon.\nOrganizatori su zadovoljni što je odziv izlagača prema njihovim očekivanjima i što se, većina, odazove njihovom pozivu svake godine, čak u oba izdanja. Za ovu godinu planiraju bar još jedno druženje sa cvećem, sadnicama i pratećim programom, a možda bude i jedno letnje izdanje.


Premijerka Ana Brnabić: Srbiju vidim kao lidera modernih tehnologija u budućnosti\nU Subotici obeleženo godinu dana rada Vlade Srbije\nVlada Srbije, u mandatu premijerke Ane Brnabić danas je u Subotici obeležila godinu dana rada. U sklopu obeležavanja godišnjice, predsednica Vlade je posetila pogon kompanije "Norma grupa", Hemijsko-tehnološku školu, Apoteku Subotica, a na konferenciji za medije u konferencijskoj sali Velike terase na Paliću, predstavila je rezultate rada ostvarene tokom proteklih godinu dana i najavila buduće prioritete.\nPredsednica Vlade Srbije Ana Brnabić, zajedno sa pokrajinskim premijerom Igorom Mirovićem, gradonačelnikom Subotice Bogdanom Labanom i predstavnicima ambasade SR Nemačke u Srbiji, obišla je pogon fabrike Norma grupa u Subotici koja je od početka svog poslovanja u našoj zemlji uložila više od 32 miliona evra i koja trenutno zapošljava 1.200 ljudi, a svoje proizvode izvozi u 50 zemalja širom sveta.\nPremijerka Brnabić je istakla da je Norma grupa primer investitora kakvi su potrebni Srbiji.\n- Norma grupa nije samo distributivni centar, već se ceo proces izrade proizvoda dešava upravo ovde, u Subotici. Koristi se domaća pamet i kreativnost. To je upravo ono za šta se mi kao Vlada zalažemo – jačanje ekonomije koja se zasniva na inovacijama i znanju, izjavila je premijerka.\nIstičući da je Srbija apsolutni lider u privlačenju stranih investicija u regionu Zapadnog Balkana i da država svakodnevno radi na poboljšanju poslovne klime, kako bi broj investitora u budućnosti bio još veći, premijerka je podsetila da neto priliv direktnih stranih investicija u prvih 5 meseci 2018. godine iznosi više od 1,1 milijarde evra.\n- To je za skoro 160 miliona evra, ili 15,8% više nego u istom periodu prethodne godine, rekla je Brnabić.\nU pratnji premijerke Hemijsko-tehnološku školu su obišli i ministar prosvete, nauke i tehnološkog razvoja Mladen Šarčević, ministar državne uprave i lokalne samouprave Branko Ružić i gradonačelnik Subotice Bogdan Laban.\nZa obnovu Hemijsko-tehnološke škole u Subotici iz budžeta je izdvojeno 156 miliona dinara, a ovo je prva sveobuhvatna obnova zgrade, izgrađene 1897. godine u stilu eklektike, koja je pod zaštitom države kao kulturna i arhitektonska baština.\nMinistar obrazovanja, nauke i tehnološkog razvoja Mladen Šarčević je rekao da je reč o veoma kvalitetnoj školi, koja treba da služi za primer drugima.\n- Ovde je odlična učenička praksa. U pitanju je prestižna ustanova koja treba da bude model drugima u Srbiji, naglasio je Šarčević.\nDirektor srednje Hemijsko tehnološke škole Nikola Matković izrazio je uverenje da će ova škola, koju pohađa 620 učenika, nakon 120 godina ponovo zasijati novim sjajem.\nUčenicima je omogućeno praćene nastave na dva jezika - srpskom i mađarskom, a prema njegovim rečima, škola ima dobru saradnju sa lokalnom samupravom i privrednicima.\n- Trudimo se da osim znanaja i veština, podstaknemo zapošljavanje u struci i verujemo da smo u razvoju preduzetničkih kompetencija daleko odmakli, rekao je Matković.\nPremijerka Brnabić je istakla da je rekonstrukcija i modernizacija škola osnova za kvalitetno obrazovanje.\n- Želimo da kreiramo društvo zasnovano na znanju, inovaciji i kompetenciji zbog čega stvaramo bolje uslove u kojima đaci uče i rade, istakla je premijerka i dodala da je Hemijsko-tehnološka škola, u kojoj se nastava odvija na srpskom i mađarskom jeziku, primer za sve druge obrazovne ustanove kako se uz razvijanje preduzetništva i dualnog obrazovanja pomaže učenicima da lakše nađu zaposlenje nakon završetka školovanja.\nU prvih godinu dana rada ove Vlade iz budžeta je izdvojeno više od 433 miliona dinara za obnovu i opremanje 168 osnovnih, srednjih i visokoškolskih ustanova, učeničkih domova i studentskih centara. Tokom prošle školske godine u Srbiji je osnovano 177 učeničkih kompanija u 77 srednjih škola, dok je predmet preduzetničkog obrazovanja uveden u sviim završnim razredima srednjih stručnih škola, u više od 80 obrazovnih profila.\n-Vlada Srbije ne zapostavlja tradicionalne grane ekonomije – činimo ih efikasnijim oslanjajući se upravo na dualno obrazovanje i učeničko preduzetništvo, koje će pomoći da naša zemlja bude konkurentna u ekonomiji budućnosti, rekla je Brnabić.\nPremijerka Brnabić, ministar zdravlja Zlatibor Lončar, ministar državne uprave i lokalne samouprave Branko Ružić, kao i direktor Kancelarije za IT i elektronsku upravu Mihailo Jovanović, u objektu Apoteke Subotica su prisustvovali prezentaciji sistema eRecept i jedinstvene liste čekanja na zdravstvene intervencije.\nCentralizovana aplikacija za liste čekanja na zdravstvene intervencije objedinila je dosadašnjih posebnih 26 lista i rešila višedecenijski problem neažurnih spiskova pacijenata i dugog čekanja. Građanima je konačno omogućena brža specijalistička dijagnostika i lekarska intervencija, kao i transparentan pristup listama čekanja, koje se dnevno ažuriraju.\nPremijerka je istakla da su modernizacija državne uprave i bolje usluge za sve građane prioritet Vlade.\n- Više elektronskih servisa znači manje redova i birokratije, kraće procedure i manji rizik od korupcije. Moderne javne usluge štede novac, što omogućava više investicija, izjavila je Brnabić i podsetila da su elektronski servisi osim u državnoj upravi i zdravstvu uvedeni i u sudstvu, prosveti, poljoprivredi, građevinarstvu.\n- Srbija ima sve preduslove da uspešno odgovori na izazove četvrte industrijske revolucije, što je osnov za dalji razvoj ekonomije. Digitalizacija je neminovnost – Srbiju vidim kao lidera modernih tehnologija u budućnosti, rekla je Brnabić.\nPredstavljajući rezultate Vlade Srbije, na čijem je čelu u prethodnih godinu dana, premijerka Brnabić je istakla deset ključnih, gde je na prvom mestu bolji životni standard.\n- Penzije su povećane za 5 posto, a do kraja godine biće ukinute mere smanjenja penzija iz 2014. godine, čime će svim penzionerima penzije biti povećane za 7,2 odsto. Povećane su plate zaposlenima u javnom sektoru za 5, do 10 posto.Do kraja godine, zbog suficita u budžetu i zadovoljavajućeg privrednog rasta planira se dodatno povećanje plata u javnom sektoru. Minimalna cena rada povećana je za 10 posto.Povećan je neoporezivi cenzus na 15.000 dinara, čime su rasterećeni doprinosi koji se plaćaju, naročito za najniže plate, rekla je premijerka Brnabić, a podsetila je i da su ostvareni bolji uslovi poslovanja.\n- Na "Doing business list" Svetske banke, Srbija se popela na 43 mesto, među 190 zemalja, što je najbolja pozicija koju je Srbija ikad ostvarila. Svetska banka nas je proglasila liderom u sprovođenju reformi u Jugoistočnoj Evropi, a uspešno je priveden kraju i trogodišnji aranžman iz predostrožnosti sa MMF i dogovoren novi aranžman bez finansijske podrške, tzv "čuvarkuća", kako bismo nastavili sa strukturnim reformama, rekla je Brnabić.\nPrema rečima predsednice Vlade, Srbija je u proteklih godinu dana ostvarila ekonomski rast. -Zaključeno je 35 novih ugovora sa domaćim i stranim investitorima, čime je Srbija, među 94 zemlje dospela na prvo mesto po indeksu privlačenja investicija.\nU segmentu obrazovanja i brige o mladima, premijerka je kao značajnu novinu istakla uvođenje informatike i računarstva kao obavezan predmet od petog razreda osnovne škole, a od školske godine 2018./2019. ostvarena je mogućnost za upis više od 40 specijalizovanih IT odeljenja u gimnazijama širom Srbije, a 1000 mladih naučnika je dobilo prvi posao na nučno - istraživačkim projektima u Srbiji. Stotinu najuspešnijih diplomaca medicinskih fakulteta, potpisalo je ugovore o radu u zdravstvenim ustanovama u zemlji. Po prvi put uvedene su mere podrške poljoprivrednicima mlađim od 40 godina, kroz koje je isplaćeno 685 subvencija u ukupnom iznosu od 478 miliona dinara.\nU segmentu digitalizacije, premijerka je podsetila da je Kancelarija za IT i eUpravu, u prvoj godini postojanja osvojila Nagradu za razvoj informacionog društva, koju u Ženevi dodeljuje Svetski samit o informacionom društvu. Srbija je pobedila u konkurenciji od 685 prijavljenih i 492 nominovanih projekata vladinih institucija, kompanija i organizacija iz celog sveta. Otvoren je Centar digitalne poljoprivrede u Novom Sadu i prva digitalna farma u Bačkoj Topoli, a u Beogradu prvi državni Data centar.\nPremijerka je takođe među ostvarenim rezultatima pomenula i poboljšanje na planu infrastrukture, javnih usluga, kao i na planu populacione politike, bezbednosti građana i napredak u evrointegracijama i u oblasti međunarodne saradnje.\nNa konferenciji za medije u sklopu obeležavanja 365 dana rada Vlade Srbije, prvi potpredsednik Vlade i ministar spoljnih poslova, Ivica Dačić je objavio da je među državama koje su povukle priznanje Kosova, od 27. juna ove godine i Papua Nova Gvineja.


Zašto AV nije uhapsio Dinkića? – Покрет за безбедну Србију\nBy yurion March 6, 2019 Leave a Comment on Zašto AV nije uhapsio Dinkića?\nKoliko su srpski budžet koštale subvencije stranim investitorima, a kolika je bila stvarna korist za državu i privredu, nikada nije podvučena crta. Koncept subvencionisanja stranih investitora počeo je 2006. godine, odlukom Vlade RS da se preko Agencije za podsticanje stranih investicija (SIEPA), kojom je tada rukovodio Mlađan Dinkić, dodeljuju direktni novčani podsticaji za otvaranje radnih mesta, od 4.000 do 10.000 evra po radnom mestu. Da je SIEPA političko oruđe u rukama jedne ličnosti, Mlađana Dinkića, pokazalo se 2007.godine, nakon formiranja naredne vlade. SIEPA se prebacuje iz nadležnosti Ministarstva finansija na Ministarstvo ekonomije koje nasleđuje Ministarstvo privrede, prelaskom Mlađana Dinkića u taj resor 2007. godine.\nAleksandar Vučić je, preuzevši praktično ceo aparat koji je ostao iza Mlađana Dinkića, u ekonomskim resorima nastavio sa tom praksom. Prevagnula je potreba da se politički promovišu ekonomski uspesi određenog lidera ili vlasti u trenucima potpisivanja ugovora, kao i prilikom otvaranja pogona.\nOd 57 firmi koje su dobile 239,5 miliona evra podsticaja,u periodu od 2014. do 2017.svega sedam je iz Srbije, a čak 21 posluje sa gubitkom, pokazuje izveštaj Saveta za borbu protiv korupcije.\nFirma “Truck lite Europe” iz Beograda sa 0 (i slovima – nula) zaposlenih dobila je 2014. od Ministarstva privrede tri miliona evra subvencija. Ova firma, čiji je osnivač iz Nemačke, a koja je dobila podsticajna sredstva za proizvodnju opreme za osvetljenje, iako je pare uzela pre četiri godine, još uvek nije izgradila fabriku u Ćupriji u kojoj je trebalo da zaposli 500 radnika, objavio je Savet za borbu protiv korupcije.\nSubvencije od osam miliona evra za istu namenu dobio je i investitor iz Austrije, odnosno firma “ZG Lighting SRB d. o. o.” iz Beograda, a za koju čak i ne postoje podaci u APR o broju zaposlenih i finansijskom rezultatu. Od 57 investitora, deset investitora se bavi proizvodnjom električne, elektronske i ostale opreme za motorna vozila, za šta su dobili podsticajna sredstva u iznosu od 68,4 miliona evra, a prema poslednjim podacima APR, njihov broj zaposlenih je 5.121, dok šest investitora posluje sa ukupnim gubitkom većim od deset miliona evra.U izveštaju Saveta za borbu protiv korupcije navodi se da su tri investitora za proizvodnju, preradu i trgovinu hranom dobila više od 10 miliona evra, a ukupan broj zaposlenih u njima je 122. Za neke od njih, poput “CG foods Europe Nova Pazova”, čiji je većinski vlasnik iz UAE, sredstva su odobrena još 2015. godine u iznosu od skoro četiri miliona evra, a da je broj zaposlenih četiri lica, i iskazan je negativan finansijski rezultat u iznosu od 19,6 miliona dinara – piše u izveštaju Saveta. Zanimljiv je podatak da je kineska kompanija “Mei Ta Europe” iz Obrenovca 2015. dobila 21 milion evra podsticaja, a prema podacima iz APR, istu tu godinu završila je sa neto gubitkom većim od 70 miliona dinara, iliti 590.000 evra. Još alarmantniji podatak je da je ova kompanija, čiji je stopostotni vlasnik “Mei Ta Co. Limited” sa Kipra, prošle godine zabeležila minus od 1,4 milijarde dinara, odnosno 11,9 miliona evra.\nU subvencionisanim projektima dominira posebno jedna oblast – ulaganja u kablovsku industriju. Tu spadaju već svima poznata JURA (odakle s vremena na vreme stižu vesti o problemima sa organizovanjem sindikata, mobingom i slično) kao i LEONI, PKC, Delfi i Lir. Karakteristika te grane je da ne zahteva nikakva posebna ulaganja u opremu, jer je u pitanju manuelni ljudski rad nekvalifikovane, pretežno ženske radne snage. U suštini, cela proizvodnja se svodi na ručno vezivanje snopova električnih žica, gde iz nekog razloga automatizacija nije moguća. Te fabrike ne zahtevaju skoro nikakvu opremu, odnosno, može se reći da je to uporedivo sa tekstilnim fabrikama 50-ih godina. Obuka za rad traje dva do tri meseca, jer se od zaposlenih ne zahtevaju nikakva posebna znanja ili veštine.Pošto za takve fabrike ne treba stručna radna snaga, posledica je i da su zarade radnika u njima najniže moguće, jedva nešto preko minimalne.\nProblem sa ulaganjima u kablovsku industriju je i to što kompanije nisu ni na koji način vezane za Srbiju, pa mogu da uz minimalne troškove proizvodnju presele u bilo koju državu. Koliko su te investicije beznačajne govori to da država, pored novčanog davanja, obezbeđuje i hale koje investitor uzima u zakup. Tako da investitor, ako proceni da mu je proizvodnja negde rentabilnija (ili ako dobije neku novu subvenciju drugde), u roku od nekoliko meseci može, uz minimalne troškove, da preseli proizvodnju bilo gde (oprema se sastoji od radnih stolova, koji se prenesu na željeno mesto). Posebno je problematično što su najvećim delom (uz par izuzetaka) u pitanju ulaganja koja ni na koji način ne predstavljaju ozbiljno podizanje domaće industrije. Što je još gore, pogoni se mogu u roku od nekoliko meseci preseliti u neku drugu državu i ne donose nikakav tehnološki napredak.\nJelisaveta Vasilić, član Saveta za borbu protiv korupcije, ističe da je glavni problem to što Srbija nema zakon o dodeli državne pomoći. To znači da mi nemamo propise o tome ko je nadležan da daje državnu pomoć, uslove pod kojim se daje, nemamo postupak koji mora da se primeni da bi se odabrali oni kojima treba dati. Imamo zakon o kontroli date pomoći, ali kako da ga kontrolišete kada nemate osnovne smernice po kojima se pomoć daje. U stvari, sve takve pomoći se sabiraju u Komisiji za kontrolu državne pomoći, u kojoj nismo videli nijedan predmet da je prekontrolisan – kaže Jelisaveta Vasilić.\nU budžetu za 2019. godinu zadržana je praksa da se daje samo zbir svih subvencija za investitore, uz navođenje liste od oko 40 preduzeća koja dobijaju novac,a ostaje nepoznato koliko se para odobrava svakom pojedinačno, ocenjuje Fiskalni savet.Strani investitori su do sada dobili 443 miliona evra subvencija. To je u proseku 6.795 evra po novootvorenom radnom mestu. Ako se uzme u obzir da četvrtinu investicija predstavljaju subvencije postavlja se pitanje šta mi dobijamo.\nU “Oceni predloga zakona o budžetu za 2019” autori ovog izveštaja primećuju da subvencije za investitore rastu i da se vlada sve više oslanjala na ovu netržišnu meru kao način podsticanja investicija, a to ne treba da bude zamena za reformu privrednog ambijenta


Reditelj Vojkan Arsić polaznik Obaminog programa za mlade lidere - Portal Forum\nпетак, 21. јануара 2022 : 19:20\nBEOGRAD, 21. januara 2022. godine – Vojkan Arsić, reditelj i direktor Centra E8 jedan je od polaznika programa za mlade lidere bivšeg predsednika SAD Baraka Obame. Arsić je jedan od 36 takozvanih lidera u nastajanju, i tek drugi iz Srbije, koji će u narednih šest meseci imati mogućnosti da razvija svoje sposobnosti i veštine uz ovaj specijalan program Obamine fondacije.\n„Ja sam bio nominovan još negde posle leta, bio je proces selekcije od nekoliko krugova koji je uključivao selekcije, intervjue itd. Desilo se da sam izabran. Iz Srbije je pored mene izabrana još jedna osoba, Iva Marković iz organizacije Pravo na vodu. Mnogo sam srećan što je ona tu sa mnom, jer je predivna i sjajna devojka i aktivistkinja“, rekao je Vojkan Arsić za Nova.rs.\n“Program je počeo ove nedelje, traje šest meseci. Tokom tih šest meseci, gomila lidera iz Evrope će imati jedan jako intenzivan obrazovni program. Imaćemo prilike da slušamo predavanje neverovatnih ljudi iz sveta što je velika šansa za učenje i razvoj. Seldeće nedelje nam predavanje drži gradonačelnik Londona, a verujem da ćemo se sresti i sa Obamom”, dodao je Arsić.\nVojkan Arsić je izvršni direktor Centra E8, omladinske organizacije iz Beograda osnovane 2004. Centar E8 edukuje i angažuje mlade o rodnoj ravnopravnosti, prevenciji nasilja, posebno rodno zasnovanog nasilja, i promociji zdravog života. Takođe je suosnivač programa “Budi muško”, koji pomaže mladićima da stvore novu sliku „balkanskog čoveka“ kroz promociju rodne ravnopravnosti i nenasilja.\nNedavno je Vojkan osnovao Spotlight Theatre, nezavisno pozorište usredsređeno na rešavanje problema zajednice, i razvio internet platformu ZOOMER da uključi mlade ljude u građansku akciju. Vojkana na zvaničnom sajtu opisuju i kao strastvenog u korišćenju kreativnosti i umetnosti za društvene promene.\nProgram „Lideri fondacije Obama: Evropa“ je šestomesečni, virtuelni program razvoja liderstva i građanskog aktivizma koji nastoji da inspiriše, osnaži i poveže nove lidere iz cele Evrope.\nObamin program za mlade lidere\nPrethodni tekstSvetislav Basara: Duh protivljenja\nSledeći tekstSamardžić: Beograd je radikalski brlog, urbanistička i duhovna razvalina


Vučić: Spreman sam da ugostim Đukanovića da razgovaramo | Aktuelno\nVučić je izjavio sinoć da je, "uprkos crnogorskoj kampanji protiv Srbije, srpskog naroda i njega lično, spreman i sada, kao i inače, da ugosti u Beogradu Mila Đukanovića kako bi razgovarali, umjesto da se stvaraju problemi i tenzije"\nPredsjednik Srbije Aleksandar Vučić izjavio je da je spreman da ugosti crnogorskog predsjednika Mila Đukanovića kako bi razgovarali, prenose srpski mediji.\nVučić je izjavio sinoć da je, “uprkos crnogorskoj kampanji protiv Srbije, srpskog naroda i njega lično, spreman i sada, kao i inače, da ugosti u Beogradu Mila Đukanovića kako bi razgovarali, umjesto da se stvaraju problemi i tenzije”, prenio je Tanjug.\n“Uprkos svemu, mi moramo sa Crnom Gorom da imamo normalne odnose, jer je to u interesu Srba koji žive tamo. Moramo da gledamo kako da tamošnjim Srbima pomognemo, kako da pomognemo naše kulturne ustanove i izgradnju vrtića, da nam Crna Gora to dopusti. Naš interes je da imamo dobre odnose”, istakao je Vučić.\nDodao je da politički odnosi u regionu nijesu idealni, jer su različiti politički interesi.\n“Ne treba od toga praviti probleme. Naši odnosi su pristojni. Ja nisam želio da odgovaram na uvrede iz Crne Gore”, rekao je Vučić.\nVučić je naveo i da bi želio da Srbija sa Sjevernom Makedonijom, Crnom Gorom i Bosnom i Hercegovinom uradi integrisane granične prelaze, prenio je N1.


PressReader - 24 Sata (Serbia): 2016-08-11 - Beer fest: Besplatan ulaz, plaćanje u kešu\nBeer fest: Besplatan ulaz, plaćanje u kešu\n- I. Nedić\nUŠĆE - Više od 100 vrsta piva na 20 štandova proizvođača i 41 koncert poznatih domaćih i stranih muzičara, sadržaji su koje dugogodišnji posetioci beogradskog festivala piva već očekuju. Ipak, organizacija Beer festa odlučila je da uvede i nekoliko noviteta.\n- Osim besplatnog gradskog prevoza na svakih posla sata od Ušća do centra grada, Banovog brda, novobeogradskih blokova i Zemuna, naši gosti iz Novog Sada, Kragujevca i Niša moći će ove godine besplatno da dođu i bezbedno se vrate sa festivala. Akciju organizujemo sa kompanijom “Heineken Srbija” i Agencijom za bezbednost saobraćaja, a u saradnji sa GSP-om i Udruženjem „Srbijatransport“kažu organizatori Beer festa.\nI to nije sve od noviteta. - Nakon sugestija posetilaca festivala odlučili smo da ukinemo sistem plaćanja festivalskom karticom, pa će ove godine posetioci sadržaje plaćati novcem u kešu dodaju organizatori.\n- Na VIP tribini ima samo 500 mesta pa svako ko kupi kartu, pored punog komfora i posebnog doživljaja koncerata, dobiće i pet besplatnih piva, suvenir festivala - kažu organizatori, koji očekuju 700.000 posetilaca, od čega rekordnih 20.000 stranih turista, čime će država zaraditi oko 5,5 miliona evra.\nTokom pet dana festivala publiku očekuju nastupi čak preko 40 izvođača i bendova, kao i svetski poznati sastav Rudimental, koji će nastupiti već prve večeri. Trenutno jedan od najatraktivnijih bendova na planeti prvi put će održati koncert u Beogradu, a to će biti i jedini njihov koncert ove godine u regionu.\nOrganizovan je besplatan gradski prevoz na svakih pola sata od Ušća do centra, Banovog brda, blokova


Mektić: Značajna potvrda da nije bilo prisluškivanja\nDragan Mektić, ministar sigurnosti Bosne i Hercegovine, saopštio je u četvrtak da je od značaja potvrda Zajedničke komisije za nadzor obavještajne agencije OSA.\nU razgovoru za N1 prokomentariso je današnji zaključak Zajedničke komisije za nadzor nad radom Obavještajno-sigurnosne agencije (OSA) BiH na kojoj je utvrđeno da nije bilo prisluškivanja zvaničnika Srbije i da je sve urađeno po zakonu.\nDanas je Zajednička komisija za nadzor nad radom Obavještajno- sigurnosne agencije BiH održala sjednicu sa pripadnicima agencije na kojoj su članovi komisije dobili odgovore na sva pitanja u vezi sa predmetom koji se vodi pod kodnim nazivom "Ušće".\nNakon što je u medijima objavljen sporni dokument o praćenju i prisluškivanju zvaničnika Srbije, članovi ove Komisije čiji je rad inače zatvoren za javnost, razmatrali su ovo pitanje. I članovima Komisije bila je nepoznanica da li je objavljeni dokument autentičan ili ne te su zatražili su očitovanje.\nMinistar sigurnosti BiH Dragan Mektić kazao je da je ovo značajan korak i da je istraga o cijelom slučaju završena u hitnoj proceduri.\n"Neki mediji su spekulisali da je se tu radilo o udaru na Republiku Srbiju i na institucije te zemlje. Te informacije su išle u smjeru da se destabilišu odnosi dvije zemlje. Jako je značajano što je utvrđeno da nije bilo prisluškivanja i jako je bitno da je ta Komisija utvrdila da je sve ono što je OSA konstatovala bilo u skladu sa zakonima i interesima BiH", kazao je Mektić za N1.\nOn je dodao da su u proteklom periodu bespotrebno napadani kadrovi Republike Srpske u Vijeću ministara Bosne i Hercegovine u smislu da su dozvolili nezakonite radnje protiv interesa Srbije.\n"Od izuzetne važnosti je da sa Srbijom imamo dobre odnose u ovom segmentu", dodao je Mektić.


Korporativna kultura i pravila ponašanja zaposlenih - Forum Media d.o.o.\nKako da pomirite razlike kod zaposlenih,\nizgradite sistem korporativne kulture i jasna pravila ponašanja zaposlenih?\nČest je slučaj da u kompanijama ili timovima rade zaposleni različitog obrazovanja, znanja, iskustva, karaktera, navika… Ove razlike menadžerima neretko prave poteškoće, jer mogu negativno uticati na radnu atmosferu i poslovanje u celini. A upravo su menadžeri ti koji moraju da uvedu promenu i izgrade korporativnu kulturu i pravila ponašanja zaposlenih ukoliko žele drugačiji i bolji rezultat!\nNa našem novom seminaru, koji organizujemo u saradnji sa iskusnim trenerom poslovnih veština, ćete naučiti kako da uspostavite ali i održite korporativnu kulturu u svojoj kompaniji i sistem pravila ponašanja zaposlenih. Na ovom seminaru ćete naučiti:\nKoje sve korake treba da preduzmete da biste stvorili zdravu korporativnu kulturu u svojoj kompaniji\nKoja pisana pravila ponašanja zaposlenih je poželjno da uvedete i kako ona treba da izgledaju\nKako da uključite sve zaposlene u građenje i održavanje stimulišuće korporativne kulture\nKako da postavite održiv model i sistem korporativne kulture koji će svi zaposleni poštovati\nOvaj seminar Vam pruža:\nPraktične korake za uspostavljanje i održavanje korporativne kulture\nAlate za izgradnju kompanijskih pravila i procedura\nSavete za održavanje sistema korporativne kulture\nKvalitetna korporativna kultura kao uslov dobrog poslovanja\nKoraci u stvaranja zdrave korporativne kulture kao vezivnog tkiva kompanije\nUticaj top menadžmenta i zaposlenih na korporativnu kulturu – gde je težište?\nPisana pravila ponašanja u kompaniji – za i protiv, primeri\nNačini za uključivanje svih zaposlenih, direktno i indirektno, u građenje i održavanje stimulišuće korporativne kulture\nKako postaviti održiv model i sistem\nSvim prijavljenim učesnicima seminara nudimo poseban popust od 10% za nabavku zbirke „Korporativna kultura”.


Štetne posledice nejednakosti na najmlađe\nBlog Rani razvoj Štetne posledice nejednakosti na n...\nby NDFAdmin, 14. мар 2017.\nU današnjem društvu koje više favorizuje zasluge i uspeh od jednakosti i ravnopravnih mogućnosti, svim mališanima, svuda u svetu, treba obezbediti odgovarajuće uslove za pravilan rast i razvoj i pripremu za život.\nZamislite sledeću situaciju: nastavnik daje svakom učeniku list papira koji treba da zgužva u lopticu. Zatim korpu za otpatke postavlja u prednjem delu učionice, ispred table i svom razredu predlaže da odigraju jednu igru. Učenici predstavljaju stanovnike svoje zemlje i svako od njih dobija priliku da postane bogat i napreduje na društvenoj lestvici. Sve što treba da učine je da ubace papirnu loptu u korpu, a da se ne pomere sa mesta gde sede.\nUčenici koji sede u zadnjim klupama odmah počinju da se žale na nefer uslove s obzirom na to da oni koji su pozicionirani bliže vratima imaju veće šanse za uspeh. Ipak, uprkos tome, svi pokušavaju da pogode korpu. Sledi očekivani ishod: većina učenika iz prednjih klupa uspešno je obavila zadatak, dok je samo nekolicini onih koji sede pozadi to pošlo za rukom.\nOva priča koju sam pročitao pre nekoliko dana ilustruje pravo značenje privilegije. Što su učenici bili bliže korpi, to su imali veće šanse da daju „koš“. Samo su se učenici na koje je situacija negativno uticala – oni koji su sedeli pozadi – žalili zbog nepravičnosti i nejednakosti, dok su oni napred bili manje svesni svoje prednosti tj. privilegije. Drugim rečima, oni su videli samo malo rastojanje koje ih deli od njihovog cilja.\nKoliko je važno odakle dolazimo\nTeorijski gledano, u društvu u kome živimo svako od nas može da se izbori za bilo koji društveni položaj. Ipak, socijalno poreklo i dalje je jedan od presudnih faktora za razvoj osobe tokom života, posebno kada su u pitanju deca.\nMališani iz siromašnijih porodica ili oni manje društveno privilegovani postižu lošije rezultate u školi i kod njih je prisutna veća stopa napuštanja školovanja, što dokazuje da uspeti u životu ne zavisi samo od toga koliko se trudimo već i od toga da li smo rođeni pod „srećnom zvezdom“. Deca rođena u siromaštvu ili marginalizovanim grupama neće moći ravnopravno da se takmiče sa vršnjacima koji potiču iz bogatih porodica, koji pohađaju dobre škole ili koji prosto žive u razvijenoj zemlji.\nNa osnovu UNICEF procena za 2013. godinu, oko 59 miliona dečaka i devojčica još uvek ne ostvaruju svoje pravo na osnovnoškolsko obrazovanje. Ta deca se nalaze na margini edukativnog sistema, gde nemaju pristup učenju kao osnovnom sredstvu za intelektualni i socijalni razvoj. Osim toga, podaci jedne američke nevladine humanitarne organizacije koja ulaže u projekte i programe namenjene deci pokazuju da faktori koji prate siromaštvo kao što su nezaposlenost, bolest i neobrazovanost roditelja dvostruko povećavaju rizik od dečjeg nepohađanja nastave i stopu ranog napuštanja obrazovanja.\nNeprivilegovani mališani – oni iz ugroženih sredina – suočavaju se sa mnogo većim brojem faktora koji nepovoljno utiču na njihovo obrazovanje a samim tim i na njihov budući život, kao što su zdravstveni problemi usled neuhranjenosti i duševnih trauma. Osim toga, dokazano je da nejednakost može nepovoljno da se odrazi čak i na razvoj dečjeg mozga.\nEditorial credit: thi / Shutterstock.com\nNejednakost i njene opasne i ozbiljne posledice po decu\nPo rečima Roberta Patmana, profesora javne politike na Univerzitetu Harvard, siromaštvo i toksični stres koji ga prati mogu negativno da utiču na nivoe kortizola, rast mozga, moždane talase, pa čak i na sivu moždanu masu. Iz tog razloga, deca u takvim situacijama imaju poteškoća sa koncentracijom, učenjem, praćenjem nastave u školi i koriste skromniji vokabular i jednostavniju sintaksu. Sve to zajedno izaziva lančanu reakciju posledica: ona prolaze lošije na standardizovanim testovima, imaju slabije ocene, ranije napuštaju školu, i nalaze se u riziku od ranih trudnoća. Takvi mališani imaju problema sa regulacijom emocija i mogu da budu impulsivni ili povučeni.\nSiromašne porodice su ranjive jer postoji veća verovatnoća da budu izložene stresnim i teškim situacijama usled faktora kao što su nasilje i ekonomska nesigurnost, nerešeno stambeno pitanje i nedostatak hrane. Profesor Patnam navodi da deca rođena u takvoj atmosferi u većini slučajeva odrastaju samo uz jednog roditelja mlađeg uzrasta, u porodici sa više neplanirano rođene dece ili dece koja su začeta sa više različitih partnera, ili sa više dece koja odrastaju bez prisustva jednog biološkog roditelja. Takve okolnosti često vode do nedovoljnih veština roditeljstva, manje resursa i podrške, češćih porodičnih sukobljavanja i svađa, manje privrženosti i toplih odnosa među članovima porodice, lošijeg uspeha u školi i većeg broja problema u ponašanju.\nSa druge strane, deca iz porodica boljeg socijalnog položaja imaju drugačije prioritete. Ona ne moraju da brinu o tome da li će se na njihovoj trpezi narednog dana naći dovoljno hrane ili da li će imati čistu odeću i obuću. Njihovi roditelji ulažu u njih, troše više novca na njihovo školovanje, pomažu im da izrastu u kvalitetne osobe, izgrade svoju samostalnost, samopouzdanje i samopoštovanje i postanu odgovorna. Ne možemo da krivimo siromašne roditelje za to što ne uče svoju decu takvim stvarima, jer kada se nađu pod ekstremnim ekonomskim stresom, oni nisu u stanju da budu fizički prisutni i emocionalno dostupni svojim mališanima.\nEditorial credit: Lyudmila Voronova / Shutterstock.com\nPolitički aspekt nejednakosti i kako ona može da se iskoreni\nPosle svega navedenog sigurno se pitamo kako nejednakost može da se ublaži, s obzirom na njene veoma štetne posledice po društvo, u čijem rešavanju je uloga države očigledno presudna. U tom smislu profesor Patnam ističe nekoliko politika koje mogu da povećaju ekonomsku mobilnost i smanje stres siromašnih porodica.\nOn tako predlaže mere koje omogućavaju roditeljima da ostanu kod kuće posle rođenja deteta bez žrtvovanja zaposlenja, kao i subvencije i poreske kredite za ulaganje u rano obrazovanje i brigu o deci. Osim toga, postoji opcija pokretanja programa roditeljstva koji bi obuhvatali posetu stručnjaka iz ove oblasti porodicama koje pate od značajnog stresa u cilju kvalitetnijeg podizanja i vaspitanja mališana, pored novčane pomoći u iznosu od 3.000 američkih dolara koja bi se isplaćivala siromašnim porodicama sa bebama i malom decom, kako bi se roditeljima olakšalo da unaprede šanse svoje dece za uspeh u životu.\nIako su potrebni veliki napori i vreme kako bi se nejednakost iskorenila, ona nikako ne sme da se zanemari, već da se posmatra kao pitanje od izuzetnog značaja za društvo polazeći od principa pravde i jednakosti za sve. Zato moramo da insistiramo na tome da politički lideri u našoj zemlji sprovode efikasnu politiku kako bi se najmlađima obezbedio pristojan život, zajedno sa adekvatnim uslovima za njihov intelektualni i socijalni razvoj. Još važnije od jednakih mogućnosti za bezbrižno odrastanje jeste da im pružimo jednake šanse kako bi se što bolje pripremili za život.


MESTO PESNIKA U RADNIČKOM STROJU – Poetska radionica za savremene radnike\nPozivamo pesnike-amatere rođene u SFRJ na radionicu poezije, koja će se odžati u okviru izložbe o “Fabrikama i radnicima”, 5. i 6. februara 2022. godine, od 10 do 14 časova u Bioskopskoj sali Muzeja Jugoslavije. Učešće je besplatno, uz prijavu do 30. januara u ponoć. Broj mesta je ograničen.\nRadionica je zamišljena kao zajednički prostor u kojem se piše poezija inspirisana motivima nekadašnjih radničkih pesama i gde se stvara eksperimentalni poetski materijal uz upotrebu postojećih arhivskih i istorijskih tekstova. Tokom ovog dvodnevnog susreta učesnici će čitati i razgovarati o radnoj snazi i o snazi poezije, o poeziji radnika i o poeziji kao radu. Nakon radionice, napisane pesme i tekstovi biće javno prezentovani na veb-sajtu i društvenim mrežama Muzeja, kao i odštampani u jednoj od narednih publikacija. Radionicu osmišljava i vodi pesnikinja Maša Seničić.\nJugoslovenski esejista i kritičar Miloslav Mirković, priređivač zbirke poezije radnika Zavoda „Crvena zastava”, koja je izložena na aktuelnoj postavci Muzeja Jugoslavije „O fabrikama i radnicima”, u uvodniku piše o idealu nadrealiste kada će poeziju pisati svi, glasovi bez hijerarhije i bez tereta svakodnevice. Ova knjiga, kao i mnoge slične, svedok je vremena kada je takav pristup pisanju bio podržan infrastrukturom koja je proizvodni rad povezivala sa umetnošću, kulturom i obrazovanjem. U katalogu izložbe, u tekstu Radnici, kultura, infrastruktura, dr Tanja Petrović navodi da samoupravni amaterizam „predstavlja specifičan način proizvodnje znanja kojim se destabilizuje granica između privatnog i javnog, individualnog i kolektivnog, rada i slobodnog vremena i time prevazilaze granice društvenih klasa”. Ovakva vrsta učešća u kulturnom životu omogućila je radnicima da se ostvare kao akteri svih sfera socijalitičkog društva. Upravo sa tom mišlju, u postsocijalističkom i deindustrijalizovanom prostoru, uz razmatranje amaterizma kao izuzetno važne društvene prakse – te rada kao mesta zajedništva i identitetskog razvoja – Muzej Jugoslavije u okviru pratećeg programa izložbe „O fabrikama i radnicima” poziva savremene radnike, pesnike amatere, da se prijave na ovu radionicu.\nNe govorimo, međutim, samo o Jugoslaviji, premda se na njoj zaustavljamo: poezija radnika i poezija za radnike tinja kao problemsko pitanje još od Oktobarske revolucije, kroz čitav vek industrijskog društva. Vladimir Majakovski, pesnik revolucionar, pre tačno sto godina zalagao se za književnost izvan granica časopisa i univerziteta, a njegovo stihovno preispitivanje u naslovu ovog događaja temelj je na kojem iniciramo susret i stvaranje. Na jednom mitingu Majakovski će glasno reći da „umetnost ne treba da bude smeštena u mrtvim hramovima – muzejima, već svugde – na ulicama, u tramvajima, fabrikama, radionicama, u radničkim stanovima”. Odgovor na nedoumicu da li je danas izvodljiv orkestar glasova braće radnika, kao i dišu li punom parom strojevi u fabrici duha, tražićemo na susretu u muzeju koji ne sme biti mrtav, a ponajmanje hram.


Šarović: Duguje građanima objašnjenje, Foto: Filip Plavčić\nU popodnevnom delu sednice nastavljena je polemika između radikala i ministarke Zorane Mihajlović.\nObjavljeno: 27.01.2020. 18:25h\nU popodnevnom delu sednice nastavljena je rasprava o setu zakona iz oblasti saobraćaja, ali i polemika između poslanika radikala i ministarke Zorane Mihajlović, ovog puta, pitanja u vezi sa njenom imovinom postavio je poslanik SRS Nemanja Šarović. Šarović je rekao ministarki da duguje građanima objašnjenje od čega živi i upitao je kako je moguće da jedan ministar živi ,,tako luksuzno'', zatim da li je legalizovala stan i da li ponosna što je učestvovala u izgradnji ,,jednog takvog kredibilnog univerziteta kao što je Megatrend''.\n,,Po mom mišljenju i to bi bio dovoljan razlog da podnesete ostavku. Ako je za vas kredibilan, za nas iz SRS je to najveća sramota na prosvetnom nebu Srbije. Sramota je da neko ko je u vladi izabere da novac prima iz univerziteta gde se 'štancuju lažne diplome', a ne od građana, rekao je Šarović.\nNemanja Šarovićfoto: Beta/Miloš Miškov\nMihajlović je konstatovala: ,,Ko o čemu radikali o Zorani. To je u redu'' i navela da Šarović ima pravo da postavlja pitanja i da odgovore na to može da da Agencija za borbu protiv korupcije, ali da nije u redu da se služi, kako je rekla, lažima i poluistinama.\n,,Postoji Agencija za borbu protiv korupcije i sve što Zorana Mihajlović i njena porodica rade je javno. Kada je reč o mom stanu, on se od 1999.godine gradio, još uvek nema upotrebnu dozvolu. Tada se dograđivala zgrada, data je građevinska dozvola, ali ja kao ministar građevinarstva još nemam upotrebnu dozvolu'', rekla je ona.\nDodala je da, po njenoj oceni, nije u redu da ona kao ministar ulazi u priču oko legalizacije i da će sa ozakonjenjem nastaviti kada ne bude bila na tom mestu. Šarović je negodovao jer mu je ministarka kazala da se služi lažima i odgovorio joj je da je nepristojna, navodeći da je nije uvredio, već je tražio odgovore na legitimna pitanja.\nNA NOVOM BIRAČKOM SPISKU SKORO 2 MILIONA LJUDI MANJE?! Šta to znači za izbore u aprilu?\nZorana MihajlovićMinistarstvo građevinarstva, saobraćaja i infrastrukture.SRSNemanja ŠarovićMegatrendSednicaAgencija za borbu protiv korupcije


Doha: Priznanje talibanske vlade u Avganistanu nije prioritet\nDOHA – Katar smatra da priznavanje talibanske vlade u Avganistanu sada nije prioritet, te da bi fokus trebao biti na angažmanu sa novom administracijom i rešavanju humanitarnih pitanja, izjavio je danas jedan visoki katarski zvaničnik.\n„Mislimo da ovo (priznanje) nije prioritet. Ono sto je prioritet u ovom trenutku su humanitarna pitanja, obrazovanje i slobodan prolaz putnika“, rekao je Mutlak Al-Katani, specijalni izaslanik katarskog ministra spoljnih poslova na globalnom bezbednosnom forumu u Dohi, a prenosi agencija Rojters.\nPrema njegovim rečima, jedini put za napredak je da se privremenoj vladi u Avganistanu ponudi „veća saradnja i pomoć“.\nSkoro dva meseca nakon što je bivša vlada pala, a pobunjeničke snage ušle u Kabul, talibanska administracija i dalje nastoji da izgradi odnose sa drugim zemljama kako bi pomogla u sprečavanju katastrofalne ekonomske krize.\nKatar, koji je domaćin razgovora između talibana i zapadnih zvaničnika, smatra se jednom od zemalja koje imaju uticaj na talibanski pokret, navodi Rojters.


Srbiji potreban novi aranžman sa MMF-om | Info | Ekonomija\n17. septembar, 15:19\nSrbiji potreban novi aranžman sa MMF-om 0 Podeli Podeli na facebook Podeli na twitter Podeli na viber Pošalji na mail\nSrbiji potreban novi aranžman sa MMF-om\n23.05.2011. / 00:16\nPredstavnici Vlade Srbije i Misije Međunarodnog monetarnog fonda saglasili su se da postoji potreba za novim aranžmanom iz predostrožnosti između Srbije i MMF-a, sa ciljem da se nastave reforme u zemlji.\nPotpredsednica Vlade za privredni i regionalni razvoj Verica Kalanović i šef Misije MMF-a za Srbiju Albert Jeger zajednički su ocenili da bi novi aranžman podrazumevao dve komponente - jedna je fiskalna odgovornost, a druga su infrastrukturni projekti u cilju poboljšanja investicione klime.\nNa sastanku se takođe razgovaralo i o modelima upravljanja projektima koji bi se finansirali iz kapitalnog dela budžeta.\nObe strane složile su se da se danas mali procenat budžeta troši na infrastrukturne projekte, koji doprinose povećanom investicionom ulaganju i da bi novi model išao upravo u pravcu povećanja izdvajanja sredstava za infrastrukturu, navedeno je u saopštenju iz kabineta potpredsednika Vlade Srbije.\nMinistar rada i socijalne politike Rasim Ljajić, u odvojenom susretu, upoznao je predstavnike delegacije MMF-a i sa pojedinostima vezanim za primenu novog Zakona o socijalnoj zaštiti, kojim je povećan iznos novčanih socijalnih davanja i proširen obuhvat korisnika.\nMinistar Ljajić je govorio i o detaljima tripartitnog Socijalno - ekonomskog sporazuma za 2011. godinu, koji su nedavno potpisali premijer Mirko Cvetković, predstavnici reprezentativnih sindikata i Unije poslodavaca Srbije.\nGovoreći o stanju socijalnog dijaloga u Srbiji, ministar Ljajić je istakao da očekuje da Socijalno-ekonomski savet u narednom periodu preuzme značajniju ulogu u nastavku reformi javnog sektora, tržišta rada i izmene zakonodavstva vezanog za privlačenje stranih investicija.\nMisija MMF-a boravi u Srbiji od 18. do 27. maja radi razgovora sa predstavnicima državnih institucija na nivou tehničkih eksperata, u okviru zajedničkih napora da bude sklopljen novi aranžman iz predostrožnosti.\nPredstavnici MMF-a, od dolaska u Beograd, imali su razgovore sa guvernerom NBS Dejanom Šoškićem i njegovim saradnicima, premijerom Cvetkovićem i potpredsednikom Vlade Srbije Jovanom Krkobabićem.\nPre susreta sa Jegerom, premijer Cvetković najavio je da će se razgovori o novom aranžmanu iz predostrožnosti voditi naredna dva do tri meseca i posle njihovog uspešnog završetka biće sklopljen novi aranžman.\n"Imajući u vidu da Srbija nije povukla sva sredstva iz prethodnog stend baj aranžmana nije nam potreban dodatni novac od MMF-a, ali nam je potrebna ekspertiza te finansijske institucije", rekao je premijer.\nCvetković je istakao da verovatno neće biti dovoljna samo jedna misija da se sklopi aranžman i objasnio da se radi o normalnoj proceduri kada se sklapa sporazum sa MMF-om.\nPrilikom susreta Jegera sa vicepremijerom Krkobabićem i Jeger zajednički zaključeno da se budući arnžman sa MMF-om, ukoliko do njega dođe, mora pođednako odnositi na reformu svih delova javnog sektora, od javnih preduzeća, preko zdravstva, školstva sve do penzija, kao i da reformski potezi treba da budu u skladu sa evropskim standardima.\nKrkobabić i Jeger su se saglasili da je potrebno stalno usavršavanje i iznalaženje novih i povoljnijih rešenja u sistemu penzijskog i invalidskog osiguranja, uz zajedničku ocenu da je reforma penzionog sistema realizovana s uspehom u okviru proteklog aranžmana sa MMF-om.\nSrbija je 15. aprila 2011. godine uspešno okončala "stend baj" aranžman sa MMF-om, u okviru koga je od ukupno raspoloživih sredstava od oko 3 milijarde evra iskorišćeno oko 1,52 milijardi evra.\nmmf maj 2011 srbija


#kakosi 02: Ana Mate [podcast] - Kako si\nUdruženje "Herc" je administrator mreže "NaUm", koje je nosilac projekta "Svako može da pukne".\nOvaj projekat se sprovodi od januara 2021. i trajaæe do juna 2022. godine i omoguæiæe graðanima da se ukljuèe kroz mobilnu aplikaciju "Krug zdravlja" kroz koju æe ujedno imati priliku i da potraže struènu pomoæ psihoterapeuta. Takoðe, u sklopu aplikacije æe postojati kratki psihološki testovi gde æe ljudi moæi da provere svoje trenutno mentalno stanje, a u sve to æe biti ukljuèene i video radionice gde æe imati priliku da se informišu o tehnikama samopomoæi.\nMate za #kakosi objašnjava da je to posebno važno za ljude koji imaju problem sa socijalnom fobijom, agorafobijom i sliènim problemima.\nOna istièe da je ovim projektom prvi cilj da se otvore Centri za mentalno zdravlje u zajednici, a nakon toga i stvaranje pokreta za mentalno zdravlje gde bi se okupili svi akteri koji deluju na polju mentalnog zdravlja.\n"Cilj nam je da sa ovim projektom radimo i na podizanju svesti, a ujedno i da unapredimo položaj osobama sa problemima mentalnog zdravlja", kazala je u podkastu #kakosi Ana Mate.\nMate se u razgovoru osvrnula i na to da u Herc udruženju postoje grupe samopomoæi, koje nisu deo ovog projekta, a veoma su korisne.\n"Grupa se formira sa ljudima koji imaju iste ili sliène probleme i one se jednom nedeljno održavaju u trajanju od po dva sata. Grupe samopomoæi ne održava struèno lice, veæ osoba koja je imala problem i uspela je da ga prevaziðe, a prevashodno je prošla obuku voditelja samopomoæi", istakla je ona.\n"Svi sedimo za okruglim stolom i poèinjemo od pitanja kako si. Nakon toga prelazimo na temu koja je predviðena za taj dan. U periodu od tri meseca grupa proðe obuku, a cilj je da izaðe osnažena, samouverenija, dakle, da dobije konktetne alate kako da se nosi sa svojim problemima i da upozna ljude koji su u sliènoj situaciji", dodala je Mate.\nKako kaže, rezultati koje grupe postižu su veoma zadovoljavajuæi, a godišnje se održi više od desetak grupa.\nNavela je da pored grupa samopomoæi u okviru udruženja postoje i psihološka savetovališta koje drži struèno lice, kao i terapijske grupe.\n"U psihološka savetovališta nam dolaze ljudi koji imaju neki goruæi problem u vezi sa mentalnim zdravljem poput anksioznih poremeæaja, napada panike, depresije i slièno, gde doðu kod nas da se posavetuju u vezi sa rešavanjem svog problema, jer je ljudima lakše da doðu u savetovalište nego da idu u neku struènu ustanovu", istièe Mate.\n"Što se terapijskih grupa tièe, imali smo psihodramsku, koja je trajala šest meseci i gde je svako obraðivao neki svoj problem", dodala je.\nUpitana da prokomentariše da li su tokom pandemije problemi u vezi sa mentalnim zdravljem postali izraženiji, Mate navodi da su u porastu jer su brojni naèini za relaksaciju bili onemoguæeni zbog epidemije.\n"Utisak je da se situacija pogoršala jer su se pojavili novi sluèajevi, dakle, kod ljudi koji se prvi put susreæu sa tim problemom. Oni koji su imali sliène probleme mislim da su celu situaciju lakše podneli, jer veæ znaju za neke alate koji im mogu pomoæi u borbi protiv stresa. Takoðe, ono što znam jeste da Svetska zdravstvena organizacija po završetku pandemije koronavirusa, predviða i pandemiju mentalnih poremeæaja", kaže Mate.


"Nađi me lako" uz domen i Google - Marketing Mreža\n„Nađi me lako“ uz domen i Google\nPočetkom oktobra Registar nacionalnog internet domena Srbije (RNIDS) pokreće marketing kampanju „Nađi me lako“ za promociju nacionalnih internet domena .RS i .СРБ. Korisnicima Interneta u Srbiji RNIDS želi da predstavi prednosti posedovanja sopstvenog internet domena, kako za firme, tako i za pojedince. To je prvi korak u stvaranju identiteta i razvoju poslovanja putem Interneta, ali i preduslov da ih, putem internet pretraživača, uvek i svako lako pronađe.\nGoogle na svom sajtu tvrdi da je 97% svih pretraga lokalnog karaktera, a da upravo nacionalne domene koriste za određivanje kom tržištu je koji sajt namenjen. Prema izjavama zvaničnika ovog pretraživača, Google u pretrazi daje prednost sajtovima koji su na lokalnim, nacionalnim internet domenima, kakvi su i naši .RS i .СРБ.\nKampanja pod sloganom „Nađi me lako“ namenjena je pojedincima i preduzetnicima koji svoj lični rad ili mali biznis žele da predstave i na Internetu. Na internet sajtu www.nadjimelako.rs (dostpunom i na ćiriličkoj adresi нађимелако.срб), objašnjeno je zašto je dobro da imate svoj .RS i .СРБ domen, kako da ih pravilno odaberete i gde i kako da ih registrujete. Takođe, data su i opšta uputstva o izradi internet sajtova i načinima dobre promocije na Internetu.\nInternet domen je deo koji određuje web i e-mail adrese – vaše trajne, lično odabrane adrese, koje uvek, svi, lako mogu da nađu na Internetu. Registrovanjem svih potrebnih naziva .RS i .СРБ domena potpuno se štiti lični identitet, naziv firme, kao i nazivi brendova, proizvoda i usluga na srpskom internet prostoru. Posebna prednost .СРБ domena je to što je jedini internet domen na svetu koji omogućava da se adrese sajtova pišu onako kako se i izgovaraju, čime se otklanjaju nedoumice koje postoje kod latiničkih adresa.\nNajjeftiniji domeni, .IN.RS i ОД.СРБ, namenjeni su za ličnu upotrebu pojedinaca, i mogu da se registruju već po ceni od 250 din (plus PDV) za godinu dana, što je cena po kojoj ne mogu da se kupe tzv. međunarodni domeni.


Vučić sa generalnim direktorom i predsednikom uprave Ruskih železnica - Radio televizija Pančevo\n24. decembra 2018. 0487\nPredsednik Republike Srbije Aleksandar\nPredsednik Republike Srbije Aleksandar Vučić sastao se danas sa generalnim direktorom i predsednikom uprave Ruskih železnica Olegom Belozjorovom sa kojim je razgovarao o projektima za dalji razvoj i unapređenje železničke infrastrukture u Srbiji.\nZahvalivši direktoru Belozjorovu na prethodnom angažovanju i posvećenosti Ruskih železnica relizaciji do sada ugovorenih projekata, predsednik Vučić je naglasio da se prilikom realizacije svih budućih projekata, imajući u vidu činjenicu da Ruske železnice slove za najbezbednije u svetu, posebna pažnja mora posvetiti bezbednosti kako se ne bi ponovili incidenti iz prethodnog perioda.\nGeneralni direktor i predsednik uprave Belozjorov je istakao da su Ruske železnice jedna od vodećih kompanija u svetu u ovoj oblasti, o čemu svedoče i postignuti rezultati. Naime, Ruske železnice su u 2018. godini prevezle rekordan broj putnika, čak 1.152.000.000, a odličnim poslovnim rezultatima doprineo je i završetak jednog od najkomlikovanijih infrastrukturnih projekata – železničkog prstena oko Moskve.\nOlegom Belozjorovom sa kojim je razgovarao o projektima za dalji razvoj i unapređenje železničke infrastrukture u Srbiji.\nKatarina Popović 8. novembra 2021. 8. novembra 2021.\nPredsednik Vučić i Šib o pripremama za posetu Merkel\nMiroslava Cvejin 8. septembra 2021. 25. januara 2022.


Hocu.ba Festival “Sarajevska zima”: Otvoren poziv za slanje aplikacija – Hocu.ba\nFestival “Sarajevska zima”: Otvoren poziv za slanje aplikacija\nInternacionalni festival Sarajevo “Sarajevska zima” je tradicionalni susret umjetnika i građana svijeta. Održava se bez prestanka tokom svih proteklih godina i postao je simbol slobode, stvaralaštva i upoznavanja sa različitim kulturama i civilizacijama svijeta.\nZajedno sa Međunarodnim centrom za mir, Festival “Sarajevska zima” je pokretač i organizator projekta “Sarajevo, kulturni centar Evrope” od 21. decembra 1993. do 21. marta 1994. godine (period između dva kulturna centra Evrope, Antwerpen ‘93 i Lisabon ‘94). Ovu ideju podržala je Skupština grada Sarajeva i 11 000 najpoznatijih ličnosti iz cijelog svijeta kao i najznačajnije institucije Evrope. Međunarodni centar za mir i Internacionalni festival Sarajevo “Sarajevska zima” obnavljaju ovu inicijativu.\nDvadesetogodišnjica Festivala Sarajevo “Sarajevska zima” bila je posvećena projektu Sarajevo, interkulturalni grad Savjeta Evrope. Zainteresovani se mogu prijaviti sa projektima iz oblasti scenskih umjetnosti, književnosti, muzike, vizuelne umjetnosti, uz obaveznu biografiju, kompletiranu aplikaciju i prateći materijal.\nPoziv za slanje prijava je dostupan na linku: https://docs.google.com/forms/d/e/1FAIpQLSfGMb9wviOeG6jMP_yGT5OZXAOSM7fmG6MfUyS1a51zLF1_8A/viewform\nAutor Hocu.ba praksa event mladi prilika sarajevska zima\n« Bijeljina: Javni poziv za obuku 100 nezaposlenih lica\nUNMO: Prilika za razmjenu studenata i profesora u akademskoj 2017/2018 »


Otvorena kancelarija za mlade u Obrenovcu\nU Sportsko kulturnom centru Obrenovac, Kralja Aleksandra I 5, 28. oktobra sa početkom u 12 časova, otvorena je Kancelarija za mlade opštine Obrenovac. Kancelarija za mlade je otvorena kao rezultat dvogodišnjeg zagovaranja Koalicije mladih Obrenovca i Centra za gradjansko delovanje, što je novi dokaz da kada nesto jako žele, mladi ljudi mogu postići sve.\nProgram je performansom otvorila grupa mladih iz kancelarije za mlade iz Novog Bečeja, nakon čega se prisutnima obratio predsednik Gradske opštine Obrenovac Željko Jovetić. Predsednik je tom prilikom čestitao mladima na hrabrosti i istrajnosti i rekao da ovaj uspeh mora biti inspiracija za sve. Dodao je da je pred nama jako puno posla i da su ogromni izazovi ispred nas, da je ovo pinoirski posao, ali da uz angažovanje svih i mobilizaciju čitave lokalne zajednice uspeh neće izostati jer je naš zadatak da pružimo šansu mladima. Predsednik Jovetić je zaključio da KZM nije eksponent politike GO Obrenovac, KZM ne treba da se “mazi sa GO” , već da bude eksponent potreba mladih , da taj sukob bude funkcionalan i konstruktivan, a sve u cilju poboljšanja položaja mladih.\nSvečani koktel je upotpunjen izložbom mladih obrenovačkih autora, grafitiranjem platna ispred KZM, kao i nastupom lokalnog benda na čelu sa Disco Mlađom.\nSvešanosti su pored predstavnika svih loklanih ustanova, škola, institucija, prisustvovali i predstavnici lokalnih kancelarija za mlade iz Novog Bečeja, Subotice, Grocke, Voždovca, Vračara i Novog Beograda.


Željka Cvijanović u Beogradu: RS je država u nastajanju\nNaslovnica Bosna i Hercegovina Željka Cvijanović u Beogradu: RS je država u nastajanju\nBiH, Srbija ̶ U Zadužbini Ilije M. Kolarca, premijerka bh. entiteta Republike Srpske Željka Cvijanović razgovarala je sa predstavnicima zavičajnih udruženja iz Bosne i Hercegovine koji djeluju u Srbiji, javlja dopisnik Anadolije.\nNa početku sastanka, Cvijanovićeva je podijelila plakete zahvalnosti onim udruženjima koji su se istakli sa prikupljanjem pomoći za Republiku Srpsku, za saniranje posljedica poplava, koje su zadesile Bosnu i Hercegovinu u maju mjesecu.\nTokom svog obraćanja predstavnicima udruženja ili kako je Cvijanovićeva rekla, svojim sunarodnicima, koji čitav niz godina žive u Srbiji, ali su ostali u trajnoj vezi sa prostorom odakle dolaze, što se manifestovalo kroz čitav niz aktivnosti, premijerka je rekla da je danas prije svega bila ovdje kako bi im izrazila zahvalnost.\n“Danas sam bila ovdje da im se zahvalim na podršci koju su pružili Republici Srpskoj i Vladi Republike Srpske u vrijeme kada smo imali velike poplave, stradanja. Oni su se nesebično stavili na raspolaganje našim institucijama, ali isto tako i sami organizovali i prikupljali i donatorsku pomoć i sredstva uplaćivali na račune i bili u stalnom kontaktu sa nama“, rekla je Cvijanovićeva u izjavi novinarima nakon sastanka.\nOdgovarajući na pitanje koja su predstavnici Udruženja njoj uputili, Željka Cvijanović je rekla da je bilo mnogo pitanja, ali da je najviše onih koja se odnose na povratničku populaciju za prostor Sanskog Mosta ili Drvara.\n“Tamo su povratnici, Srbi suočeni sa brojnim problemima, nemaju nova naselja, radna mjesta, odnosno nemaju priliku da budu zaposleni, smatraju se građanima drugog reda i naravno da očekuju podršku institucija Republike Srpske“, rekla je Cvijanovićeva i dodala da im je ona rekla da podrška postoji, možda ne dovoljno dobra da bi se odrazila na život građana, ali da se mora razumjeti to “da su RS i Federacija dva odvojena administrativna prostora i da RS ne može da se miješa ili uređuje stvari koje su u Federaciji“.\nOno što je premijerka želela da podijeli sa svojim sunarodnicima u Srbiji jeste to kakva je situacija u RS-u:\n“Iznijela sam određene parametre i činjenice da dokažem da smo mi uspjeli da funkcionišemo skladno čak i u vrijeme svjetske ekonomske krize, te da nas ni ova velika poplava, ni neki drugi izazovi nisu omeli i nismo prestali da izvršavamo svoje obaveze. Nismo odustali od svih onih velikih i važnih projekata.“\nNavodeći da je njeno političko i ljudsko uvjerenje da je “Republika Srpska jedini format u okviru kojeg može da se ostvaruju prava srpskog naroda u BiH“, Cvijanovićeva je istakla da je RS “zrelo društvo i da time što daje mogućnost da se razvija nacionalno biće srpskog naroda, nipošto ne smije da uskraćuje prava nikome drugome, onima drugima, koji to nisu“.\n“Po tome se i ogleda zrelost RS, takođe, rekla sam predstavnicima udruženja i da ja očekujem da će ona u budućnosti biti jača i snažnija, a inače vjerujem da je Republika Srpska država u nastajanju i da su mnoge stvari tamo već predodređene“, izjavila je Željka Cvijanović danas u Beogradu, prenosi Anadolija.\nTakođe, premijerka bh. entiteta RS rekla je i da je na današnjem sastanku govorila i o njenoj kandidaturi za člana Predsjedništva BiH:\n“Idem tamo da se dogovorim, ili da ne frustriramo jedni druge ili da se dogovorimo da rešenje bude nešto drugo, ukoliko nismo u stanju da ne maltretiramo jedni druge.“


Dodik tužio za klevetu Davora Dragičevića, oca ubijenog Davida Dragičevića - Svet - Dnevni list Danas\nPočetna » Svet » Dodik tužio za klevetu Davora Dragičevića, oca ubijenog Davida Dragičevića\nDodik tužio za klevetu Davora Dragičevića, oca ubijenog Davida Dragičevića\nSrpski član Predsedništva BiH Milorad Dodik podneo je tužbu za klevetu protiv Davora Dragičevića, oca ubijenog 21-godišnje mladića iz Banjaluke Davida Dragičevića.\n6Piše: Beta 12. januara 2021. 18.58 Izmenjeno: 13. januara 2021. 08.12\nDodik je, osim Dragičevića, tužio i beogradski nedeljnik NIN, kao i Izdavača NIN-a Ringijer Aksel Špringer.\nDodik, kako je objavljeno na stranici „Pravda za Davida“, traži 6000 konvertibilnih maraka (oko tri hiljade evra) odštete.\nUvidom u tužbu koja je objavljena na toj stranici vidi se da je tužba datirana na 19. juni 2019. godine, a povod je intervju koji je Dragičević dao nedeljniku NIN 21. marta 2019.\nNa stranici „Pravda za Davida“ navedeno je da je advokat Dragan Tolimir u avgustu prošle godine izvršio uvid u sve predmete koji se vode protiv Davora Dragičevića, te da ova tužba tada nije postojala.\n„Očigledno je da je tužba podneta posle avgusta ili se radi o prikrivanju tužbe od Tužilaštva. U ovom slučaju može lako doći do presude u korist tužitelja, jer su tuženi i njegov advokat propustili navodna zakazana rošišta. Medjutim, advokat Dragan Tolimir je poduzeo odredjene pravne radnje kako do toga ne bi došlo“, naveli su iz „Pravde za Davida“.\n„Smatramo da je tužba pokrenuta kako bi se Davoru Dragičeviću dodatno otežao postupak koji se protiv njega već vodi, a koji su pokrenuli, Dragan Lukač, Darko Ilić i Darko Ćulum u 2018. godini“, navedeno je na stranici „Pravda za Davida“.\nDarko Ilić je bivši načelnik Uprave za organizovani kriminal MUP RS, a Darko Ćulum, bivši direktor Policije RS je aktuelni direktor Agencije za istrage i zaštitu BiH (SIPA).\nOni u tužbenom zahtevu traže da im Davor Dragičević isplati po osam hiljada konvertibilnih maraka (po četiri hiljade evra) za navodnu klevetu.\ndavor dragicevic, kleveta, Milorad Dodik, pravda za davidaBanjaluka\nSaslušani svedoci u istrazi protiv policajaca koje je tužila grupa Pravda za Davida\nDavor Dragičević: Nadam se da će Tužilaštvo BiH povući potez i u vezi ubistva mog sina Davida\nMILE, rode da te pitam... kaže:\n12. januara 2021. u 19.22\nNego, zna li se nesto o ikoni?\nNije bas dotle doslo da si toliko posta naivan da ti uvale kradeno ili te tvoji uvalili sa „fotkom“ a tacno sí mislio da ces biti „faca“ sa poklonom.\n13. januara 2021. u 07.41\nOdgovor je jednostavan Mile se rjesava Rusa.Ova afera steti Rusima jer Mile radi sa Zapadom i Natom protiv Rusa.Sta tu nije jasno zna se ko je Milu dovezao na tenku Sfora\nSiguran sam kaže:\n13. januara 2021. u 09.49\nda dobri i pomalo posteni Mile radi samo za sebe.\nEto svuda u Srbiji njegova firme gradi na putevima.\nNema veze ko dobije posao tu je dobri Mile da priskoci i pomogne.\nA bas nisam siguran da je Mile za Zapad, on ko njegov drug Aca: ni na istók, ni na zapad, na sever ni jug…Vrte ovaj jadni narod, Vrte sve u krug\n13. januara 2021. u 07.23\nOvog lika treba tuziti za kradju penzija.\nTatic Mile kaže:\n14. januara 2021. u 10.07\nSvi ovi koji su protiv Dodika su ustvari protiv svoje familije a i protiv samog sebe. Jednom rijecju dusmani.\n13. januara 2021. u 11.24\nNapokon je i ovaj kvazipoliticar poceo da slusa savete struke a onda ih i implementira. Iznosis stvari o nekome bez jasnih dokaza, ide odmah tuzba za klevetu. Tuzno je sto mnogo ovakvih kvazipoliticara ima kod nas u opoziciji i poziciji.


Povećano prisustvo policije na beogradskim ulicama | Boom93\nPovećano prisustvo policije na beogradskim ulicama\nJake policijske snage rasporedjene su u subotu u širem centru Beograda, a posebno u delu grada i ulicama u blizini stadiona fudbalskog kluba Crvena zvezda.\nOko stadiona Marakana rasporedjeni su pripadnici Žandarmerije i policije u punoj opremi za razbijanje demonstracija, kao i policajci na konjima. Prema najavama nadležnih, u zoni oko stadiona i u centru Beograda biće rasporedjeno oko 5.000 policajaca.\nNa ulicama Beograda nema organizovanih navijačkih grupa, a reporter agencije Beta video je u Bulevaru oslobodjenja kod stadiona Marakana jednu manju grupu navijača u pratnji dve policijske marice.\nIz Policijske uprave za Beograd ranije su najavili da će veliki broj policijskih službenika snimati ponašanje posetilaca na stadionu, kako bi se u slučaju incedenata i nereda znalo ko su bili predvodnici. Najavljeno je i da će ulice u okolini stadiona Crvene zvezde biti zatvorene za saobraćaj.\nUtakmica izmedju Crvene zvezde i Partizana, koja počinje u 13 sati, označena je kao dogadjaj visokog rizika\nDanas se igra 139. večiti fudbalski derbi\nIvanovićeva eliminisana sa turnira u Luksemburgu


Stotine miliona dolara za bolje obrazovanje u SAD\n15-godišnji učenici u Americi sada su 25. po znanju iz matematike\nRezultati nekoliko istraživanja pokazali su da američki osnovci i gimnazijalci zaostaju za kolegama u drugim zemljama po znanju iz matematike i drugih egzaktnih nauka. Nekoliko agencija federalne vlade, uključujući svemirsku agenciju NASA, sada razvijaju programe za podsticanje učenika da se opredeljuju za karijere u nauci i tehnologiji.\nPojedini učenici učestvuju u testu proveravanja znanja, koji bi takođe trebalo da ih više zainteresuje za nauku, tehnologiju, inženjerstvo i matematiku. Direktor NASE, Čarls Bolden, i Direktorka agencije za zaštitu prirode, Lisa Džekson, došli su da daju svoj udeo u tome.\n"Ako želite da budete bolji od drugih - što više budete učili to bolje. Na bilo kom stepenu učenja od kritične je važnosti da se uključite u laboratorijski rad," rekao je Bolden.\nU budžetu za 2011. godinu obe pomenute agencije predvidele su više od 146 miliona dolara za unapređivanje znanja učenika i nastavnika u egzaktnim naukama.\n"Naš uticaj mora da dosegne do najnižih razreda. Učenici i nastavnici viših razreda osnovne škole morali bi da pokažu bolje rezultate u oblasti matematike i nauke, a nastavnici da bolje predaju takve predmete," rekao je Bolden.\n15-godišnji učenici u Americi sada su 25. po znanju iz matematike, a 30. po znanju iz drugih nauka, od ukupno 57 ispitivanih zemalja. Direktor NASE kaže da su druge studije pokazale da Sjedinjene Države nedovoljno pripremaju učenike i nastavnike za zahteve novog doba.\n"Zemlje koje predvode u obrazovanju iz matematike i egzaktnih nauka su Finska i druge skandinavske zemlje, dok mi zaostajemo. Predsednik Obama stavlja poseban naglasak na obrazovanje u matematici i naukama. On želi da do 2020. sva deca pohađaju koledže i mi u NASI istinski ćemo se truditi da se taj cilj postigne", rekao je Bolden.\nNASA je pokrenula trogodišnji program "Leto inovacija", namenjen srednjoškolcima koji će tokom letnjeg raspusta pohađati intentzivne programe iz matematike i drugih egzaktnih nauka, na koje bi se nadovezivala nastava tokom školske godine. Cilj je da se poboljšaju rezultati učenika u tim oblastima i da im se pruže znanja neophodna za profesionalno usmerenje u ekonomiji 21. veka, zasnovanoj na znanju.


Tramp odlučio - Pribusu i Benonu istaknute funkcije\nNovoizabrani predsednik SAD Donald Tramp izabrao je danas Rajnsa Pribusa za šefa osoblja Bele kuće, dok će Stiven Benon biti predsednikov glavni strateg i viši savetnik.\n"Oduševljen sam što moj veoma uspešan tim nastavlja sa mnom da vodi našu zemlju", naveo je Tramp u saopštenju, preneo je AFP.\nTramp je istakao da su "Stiv i Rajns izuzetno kvalifikovani lideri koji su dobro radili tokom kampanje i doveli nas do istorijske pobede. Sada, obojica će biti sa mnom u Beloj kući dok radimo na tome da Amerika ponovo postane velika".\nPribus je aktuelni predsednik Republikanskog nacionalnog komiteta.\nGlas Amerike je ranije javio da Tramp ubrzano radi na oblikovanju nove vlade.\nMenadžer Trampove kampanje Kelien Konvej je rekla da je na "pomolu" jedno ključno imenovanje - za položaj šefa osoblja Bele kuće i da se razmatra nekoliko imena dok se Tramp priprema za inauguraciju 20. januara.\nDEMONSTRACIJE U NJUJORKU Migranti ustali protiv Trampovog plana za deportaciju\nČOVEK KOJI JE MOGAO DA POBEDI TRAMPA Da li će novi predsednik SMETI da se suprostavi finansijskoj eliti?\nPANIKA ZBOG TRAMPA Počeo neformalni sastanak ministara EU o odnosima sa SAD\nTo je imenovanje koje će signalizovati da li Tramp planira da nastavi sa napadima na vašingtonski establišment ili će više prigrliti pomirljivi put u rukovođenju zemljom.\nKonvej je rekla da je "vašingtonski insajder", predsednik Republikanskog nacionalnog komiteta Rajns Pribus koji je pomogao Trampu da pobedi, izrazio interes za zahtevni položaj šefa osoblja, koji između ostalog obuhvata pomoć predsedniku u uspostavljanju dnevnog reda.\nJoš jedna mogućnost je bila Pribusova sušta suprotnost, Stiv Benon, koji je pre položaja šefa izbornog štaba Trampove kampanje, bio šef anti-vašingtonske ultra desničarske veb stranice "Breitbart".\nBela kuća: Tramp neće otpustiti predsednika FED-a\nTRAMP OŠTRO Uklonićemo "SMRAD" iz ministarstva pravde\nBela kuća: Kina da ne potcenjuje Trampa\nBela kuća: Tramp će prisustvovati Svetskom ekonomskom forumu u Davosu


Uspešno završena ONLINE obuka novih mentora u Republici Srpskoj i Severnoj Makedoniji\nU skladu sa COVID-19 preventivnim merama projekat „Uspostavljanje i promocija mentoring usluge za MMSPP u zemljama Zapadnog Balkana, faza 2“, koji se od 2018. realizuje u Srbiji, Crnoj Gori, Bosni i Hercegovini i Severnoj Makedoniji, uspešno je nastavljen ONLINE.\nAkreditovani treneri i mentori sa dugogodišnjim iskustvom iz regionalnih razvojnih agencija Srbije nastavili su 26. maja obuke novih grupa budućih mentora u regionu i to online, prvo u Severnoj Makedoniji, a potom i u Republici Srpskoj.\nPodsećamo ova faza projekta je zaustavljena u februaru zbog pandemije Covid-19, ali je Razvojna agencija Srbije (RAS) u saradnji sa Japanskom agencijom za međunarodnu saradnju (JICA) uspela da digitalizuje treninge mentora za potrebe Projekta i nastavi obuke širom regiona ONLINE.\nTokom protekle dve nedelje uspešno su održane obuke za module „Upravljanje proizvodnjom“, „Veštine komunikacije“ i „Marketing i prodaja“, a budući mentori su ovom prilikom savladali i primenu online alata za održavanje sastanaka i obuka pomoću Zoom aplikacije.\nU Severnoj Makedoniji obuku je prošlo 9 novih mentora, a u Republici Srpskoj 11. Nakon teorijske obuke, kandidati za nove mentore će proći i praktični deo obuke u preduzećima koja iskažu potrebu za mentoring uslugom. Svi koji prođu testiranje postaće sertifikovani mentori, osposobljeni da identifikuju problem u preduzeću i usmere menadžment ka njegovom rešavanju.\nTokom svih online treninga, mentori/predavači su imali značajnu podršku kolega iz Razvojne agencije Srbije (RAS), Agencije za podršku preduzetništvu Republike Makedonije (APPRM) i Razvojne agencije Republike Srpske (RARS), kao i tehničku podršku ProPR agencije.


Srbija dobija Nuklearni centar za medicinu i industriju | Sandzak Live - Sandzaklive.Net- Najčitaniji web portal u Sandžaku - Sandzaklive\nHome SANDŽAK LIVE VIJESTI Društvo Srbija dobija Nuklearni centar za medicinu i industriju\nMinistar za inovacije i tehnološki razvoj Nenad Popović najavio je da će do kraja godine početi gradnja Nuklearnog centra u Srbiji koji će biti namenjen za industriju i dijagnostiku i lečenje onkoloških bolesti.\nPopović je na TV Prva rekao da je reč o Centru sa najsavremenijim tehnologijama koje će se koristiti u oblasti medicine i industrije, a gradiće se u saradnji sa Rusijom.\n“U Srbiji i u nekim drugim zemljama u regionu povećan je broj onlokoških bolesti, kancer je svuda oko nas, a Srbija želi da uhvati korak sa najsavremenijim zemljama u razvoju nuklearnih tehnologija za medicinu, za dijagnostiku i lečenje pacijenata sa onkološkim obolenjima”, rekao je Popović.\nKada je reč o industriji, Popović kaže da će Centar imati primenu u proizvodnji poluuprovodnika, pre svega sicilijuma, a da će se koristiti i za dijagnostiku velikih motora, avionskih i železničkih.\nPopović navodi da je nuklearni centar potpuno bezbedan, te da nema nikakve veze sa nuklearnim elektranama i ukazao da u Rusiji postoji osam takvih centara, a u Evropi 14.\n“To je istraživački reaktor, nije energetski i potpuno je bezbedan, to ima svaki ozbiljniji Univerzitet na Zapadu, ili u Rusiji i Kini”, naveo je Popović.\nMinistar je istakao da je razgovarao sa ministrom spoljnih poslova Mađarske i ministarkom energetike Bugarske i da su oni izrazili želju da budu deo tog projekta.\n“Uvozimo 99 odsto svega za dijagnostiku i lečenje bolesnika koji imaju kancer. Mi želimo da to proizvodimo u Srbiji na najsavremenijoj opremi, i po najsavremenijim tehnologijama”, naveo je Popović.\nNa pitanje da li će se u narednom periodu graditi nuklearna elektrana u Srbiji, Popović kaže da bi trebalo da imamo nuklearnu elektranu, jer se tako može obezbediti najjeftinija i najčistija elektroenergija.\n“To jedino možemo da uradimo preko nuklearnih elektrana, ali to je proces za jedno 15-20 godina”, kaže Popović.\nPrevious articleVozači, oprez! Na putevima moguća poledica\nNext articleU Italiji izbori za novog predsednika


BARF2021 - URMUS.RS\n25. oktobra 2021. Vesti\nPočela je prijava za deseto jubilarno izdanje Beogradskog autorskog rok festivala – BARF10. Festival BARF10 Udruženje rok muzičara Srbije (URMUS), organizator Beogradskog autorskog rok festivala, objavljuje konkurs za učešće bendova/autora na ovogodišnjem jubilarnom izdanju festivala. Prijava bendova/autora za festival BARF10 trajaće od 25. oktobra do 22. novembra 2021., nakon čega će 6 odabranih finalista nastupiti na finalnoj večeri. Finaliste bira […]\nPrijava na BARF10\n25. oktobra 2021. Некатегоризовано\nPrijava na festival BARF10 Prijava na festival se vrši preko formulara, gde pored osnovnih podataka o autorima i bendovima (članovi benda, živi nastupi, izdanja i sve ostalo što smatrate da je bitno istaći) treba uneti i linkove za 3 pesme sa YouTube ili SoundCloud kanala ili bilo koje druge digitalne platforme na kojoj su pesme postavljene. Ukoliko nemate pesme koje […]


Dodatna zarada uz pomoć ugovora o dopunskom radu - Biznis.rs\nNačin angažovanja samo za zaposlene sa punim radnim vremenom\n22.2.2021 08:56 Autor: Ljiljana Begović 2\nVećina ljudi da bi finansijski “preživela” ceo mesec traži dodatni posao. Ako ste već negde zaposleni, a imate mogućnost za dopunsku zaradu verovatno ćete...\n„Takođe, ugovor o dopunskom radu podrazumeva da zaposlena osoba ima i određeno maksimalno radno vreme, koje ne može biti duže od trećine punog radnog vremena. Ovo znači da radno angažovanje po osnovu ugovora o dopunskom radu može da traje najviše 13 sati i 20 minuta nedeljno“, kaže za Biznis.rs advokat Branislav Vještica.\nUgovor o dopunskom radu mora da sadrži odredbu prava na novčanu naknadu u pisanom obliku.\n„Na naknadu po osnovu ugovora o dopunskom radu plaćaju se porez na dohodak građana po stopi od 20 odsto na osnovicu koju čini bruto zarada umanjena za normirane troškove u iznosu od 20 procenata, doprinos za PIO u iznosu od 22 odsto na osnovicu za plaćanje poreza na dohodak građana“, navodi Vještica.\nPorez i doprinosi na ugovorenu naknadu za dopunski rad obračunavaju se i plaćaju po odbitku, odnosno poslodavac ima obavezu da prilikom svake isplate ugovorene naknade obračuna porez i doprinose za penzijsko i invalidsko osiguranje, obustavi ih i uplati na propisane račune istovremeno sa isplatom prihoda angažovanom licu na njegov račun.\nRADNICI RADNO VREME UGOVOR ZAPOSLENI\nOdredbe ugovora o radu van radnog odnosa\nMALIM PEKARIMA POTREBNA DODATNA POMOĆ, GUBE TRŽIŠTE Zabeležen pad prometa do 85 odsto\nDODATNA PODRŠKA UGROŽENIM SEKTORIMA Vlada Srbije usvojila okvir za pomoć…\nU većini firmi ljudi rade i van radnog vremena, na žalost vlasnici im cak ne isplacuju njihov preko vremeni rad. Bilo bi dobro, da se obavežu ugovorom, tako bi se nešto i promenilo u budućnosti, već kada rade duze da im bude isolaćeno.😀\nZanima me da li drzavni sluzbenik moze da sklopi ugovor o dopunskom radu, a da ne obavesti svog poslodavca kod kojeg vec radi puno radno vreme. U zakonu o radu stoji da ne mora da obavesti, a u zakonu o drzavnim sluzbenicima stoji da treba.


Sarajevo domaćin naučne konferencije o islamskoj tradiciji Bošnjaka na razmeđu vijekova – Haber.ba\nSarajevo domaćin naučne konferencije o islamskoj tradiciji Bošnjaka na razmeđu vijekova\nInstitut za islamsku tradiciju Bošnjaka u saradnji s Upravom za vjerske poslove Rijaseta Islamske zajednice (IZ) BiH i Upravom za obrazovanje i nauku Rijaseta IZ organizovao je danas u Sarajevu treću naučnu konferenciju “Islamska tradicija Bošnjaka na razmeđu vijekova: izazovi i odgovori”, javlja Anadolu Agency (AA).\nNaučna konferencija o islamskoj tradiciji Bošnjaka na razmeđu vijekova - Anadolija\nDanašnja konferencija je namijenjena naučnicima, istraživačima, studentima, nosiocima vjerskog autoriteta: muftijama, glavnim imamima, imamima, ali i svim drugim osobama koje žele produbiti svoja znanja o izazovima s kojima se susretala islamska tradicija Bošnjaka na razmeđu vijekova i odgovorima na njih, poručili su organizatori.\n“Vjerujući da će konferencija Islamska tradicija Bošnjaka na razmeđu vijekova uveliko doprinijeti BiH i Bošnjacima. Od samog početka smo smatrali da trebamo dati svoju podršku i radili smo na tome. Smatramo da je naučna konferencija jedna od bitnijih aktivnosti na polju očuvanja vjerskog i kulturno-historijskog naslijeđa”, istakao je Alimci.\nPrvi referat na današnjoj naučnoj konferenciji izložio je akademik Enes Karić, a naziv njegove teme bio je “Tumačenja islama u svijetu na razmeđu vijekova”.\nKako je u izlaganju istakao, na prijelazu 20. u 21. vijek i dalje su u muslimanskom svijetu prisutni svi trendovi tumačenja islama i Kur'ana koji su bili na sceni u drugoj polovini 20. vijeka.\n“Takozvani fundamentalizam želi normiranju svih društvenih procesa dati Kur'ansku osnovu po mogućnosti onako kako je to bilo u prvim vijekovima islama. Reformizam na islam gleda kao na proces koji se može pomoći preuzimanjem, na primjer, evropskih, društvenih i institucionalnih obrazaca kojima muslimani daju islamsku atmosferu, kolorit, dizajn i tako dalje. Revivalizam u tumačenju islama želi oživjeti najuspješnije dane i obrasce u doba visokih halifata. Scientizam danas promoviše naučna tumačenja Kur'ana i islama. Modernizam u tumačenju islama često polazi od radikalnih zahtjeva da se islam reducira na vjeru ili po mogućnosti na privatnu sferu, a da se sve društvene, obrazovne, kulturne institucije tradicionalnih muslimanskih društava sekulariziraju”, istakao je Karić.\nTreća naučna konferencija “Islamska tradicija Bošnjaka na razmeđu vijekova: izazovi i odgovori” sastoji se od tri sesije.\nTema prve sesije su historijske okolnosti u drugoj polovini 20. vijeka koje su prethodile širenju novog tumačenja islama u Bosni i Hercegovini. Kroz drugu sesiju analiziraće se historijski kontekst koji je direktno pogodovao pojavi novog tumačenja islama, izvorima ideologije i sredstvima prenošenja poruke. U trećoj sesiji btće predstavljeni odgovori Islamske zajednice u Bosni i Hercegovini na nova tumačenja islama i polemička pitanja.\nTeme:Bošnjaci, Islam, izdvojeno, konferencija, promo, Sarajevo, TIKA, tradicija


Novosti iz Grčke - KONTRAPUNKT - - Novosti iz Grčke home sweet home\nSubota, April 04, 2009 - 08:58 AM NT - 1083 Reads Vesti sa fronta\nNovosti iz Grčke Odluka akademskih vlasti da se studenti koji su zauzeli prostorije dekanata u Solunu izbace napolje dovela je do lančane reakcije u vidu zauzimanja univerziteta širom Grčke. Istovremeno, protestni marševi parališu atinske ulice u iščekivanju generalnog štrajka koji je zakazan za četvrtak.\nOdluka dekana solunskog univerziteta Aristotel, Mantosa, da iz okupiranog administrativnog sedišta univerziteta izbaci studente i radikalne aktiviste/kinje koji zahtevaju momentalno raskidanje svih ugovora koje univerzitet ima sa kompanijama za održavanje higijene, u znak solidarnosti sa K. Kunevom i borbom njenih kolega, u konzervativnim medijima je dočekana ovacijama, kao pionirski korak u sprovođenju teških mera protiv sve jačeg socijalnog pokreta. Početkom ove sedmice, dekan je pozvao univerzitetske radnike da organizuju demonstracije protiv zauzimanja univerziteta, ali se niko nije pojavio da ga podrži u ovoj nameri. Umesto toga, desetine profesora je poslalo pisma podrške studentima koji su zauzeli univerzitet. U toku sastanka koji je dekan, povodom zauzimanja univerziteta i studentskih zahteva, sazvao za utorak, trideset prvi mart, stotine studenata je nadjačavalo predstavnike univerziteta i prekidalo njihova izlaganja. Sastanak je okončan pošto je jedno jaje ateriralo na dekanovo lice. Povrh toga, pretnje ukidanjem azila na univerzitetima (pod izgovorom da se zauzimanjem zgrada to pravo zloupotrebljava, što je sramna i nezapamćena prevara za koju se veruje da predstavlja probni test za buduću represiju) i odobrenje pripadnicima specijalnih jedinica policije da uđu na teritoriju univerziteta u slučaju da okupacija univerziteta ne bude okončana do utorka u podne obile su se o glavu vlastima kada je u znak solidarnosti došlo do lančane reakcije u vidu zauzimanja prostorija dekanata i univerzitetskih uprava širom države: zauzet je dekanat univerziteta u Atini, reprezentativna građevina u samom centru grada, a ispred ulaza je okačen ogroman barjak na kome piše: „Dalje ruke od okupacije!“. Slično je i sa dekanatom na fakultetu za društvene nauke Panteion (?) Univerziteta u Atini, kao i prostorijama dekanata u Patrasu, gde studenti zahtevaju hitno raskidanje podugovora sa higijenskim osobljem na fakultetu i uvažavanje okupacije kao legitimnog sredstva u borbi. U toku poslednjih nekoliko nedelja tužilaštva i u Atinu i u Solunu lansirala su seriju napada na skvotove i okupirane univerzitetske prostorije, zahtevajući istragu o statusu zauzetih zgrada i pokretanje sudskih postupaka protiv vlasnika koji su odbili da isteraju skvotere. U Atini i Soluni postoji na desetine političkih skvotova, što predstavlja trn u oku vlastima.Najnovija dešavanja u univerzitetskom gradu padaju u vreme kada grčka država i njene sluge posežu za čitavim arsenalom propagandnih i pravnih podvala kako bi zaustavili dalje jačanje socijalnog pokreta, a sve to uoči generalnog štrajka zakazanog za drugi april koji će dovesti do opšte imobilizacije zemlje. Napetost u državi je na visokom nivou, pogotovo posle plotunskih napada usmerenih na državne i kapitalističke ciljeve koji su se dogodili u Atini i Solunu u ponedeljak noću. Pet banaka, jedan izložbeni salon automobila i nekoliko vladinih i diplomatskih vozila je spaljeno u Atinu, dok je iste noći u samom centru Soluna došlo do eksplozije gasne bombe čije su mete bile kancelarije poslanika i ministara u vladi, što je dovelo do zatvaranja glavne ulice od strane policije. Istovremeno, nesloga među radničkim pokretima u iščekivanju generalnog štrajka je takođe na visokom nivou, a ulice Atine su u utorak, trideset i prvog marta, bile paralisane od strane tkalaca i odgajivača stoke koji su protestvovali. Stotine zaposlenih u fabrici Lanaras, koja se bavi preradom vune, postavili su šatore ispred Ministarstva ekonomije još u ponedeljak zahtevajući od države da reaguje i spreči kolaps ove industrije, kao i hitnu isplatu zarada. Sličan potez radnika Lanarasa kojim su mobilisali svoje redove prošle godine je završen sukobima na trgu Sintagma. U isto vreme, stotinak stočara okupilo se ispred Ministarstva poljoprivrede i organizovalo marš do zgrade grčkog parlamenta, zahtevajući podršku za svoj sektor. Nešto ranije istog dana, stočari su zauzeli prostorije Ministarstva poljoprivrede i opkolili ministra poljoprivrede koji se u tom trenutku nalazio u automobilu, što je dovelo do nasilne intervencije pripadnika specijalih policijskih snaga.Prevod: Mileodumu za KONTRAPUNKT\tpermalink


Guča u Beogradu: "Uspostavljamo još jednu tradiciju" - LUČANI INFO | Najnovije vesti\nGuča u Beogradu: “Uspostavljamo još jednu tradiciju”\nZamenik gradonačelnika Goran Vesić susreo se sinoć na platou ispred Starog dvora sa učesnicima Dragačevskog sabora trubača u Guči, koji su u glavni grad došli u okviru manifestacije „Guča u Beogradu”.\nDogađaju su prisustvovali predsednik opštine Lučani i direktor festivala Milivoje Dolović i direktor Turističke organizacije „Dragačevo” Bili Vulović u pratnji oko 150 trubača i 120 predstavnika kulturno-umetničkih društava.\nSusret je započet izvođenjem himne festivala „Sa Ovčara i Kablara”, a tom prilikom zamenik gradonačelnika predao je zastavu Grada Beograda predsedniku opštine Lučani Milivoju Doloviću, koji mu je zauzvrat poklonio košulju u tradicionalnom dizajnu.\nVesić je poželeo dobrodišlicu u Beograd svim Dragačevcima i istakao da od ove godine počinje jedna nova tradicija.\n– Svake godine ćete pred Guču dolaziti ovde da vam svečano uručimo zastavu Grada Beograda, za koju se nadam da ćete je ponosno razviti u Guči. Hvala svima vama i uživajte danas u našem i vašem Beogradu, a eto nas kod vas veoma brzo da zajedno prođemo još jedan Sabor koji je, hvala bogu, postao jedan od najvećih srpskih brendova – rekao je zamenik gradonačelnika.\nPredsednik opštine Lučani i direktor festivala Milivoje Dolović istakao je da su svi trubači i učesnici došli da četiri dana pred početak festivala naprave veliku promociju u Beogradu i podsetio da Dragačevski sabor trubača traje od 1961. godine.\n– Ova manifestacija traje 60 godina i dalje idemo napred. Pozivamo vas da budete naši gosti od 13. do 15 avgusta, da uživate u zvucima čarobnog srpskog instrumenta, da čujete zvuke istoka, severa, juga i zapadne Srbije. Da ispišemo još jednu stranicu trubačke istorije čiji je moto „Sviraj trubo, svirala zadugo, za veselje i nizašta drugo” – kazao je Dolović.


март 2021. – SRB – info\nVlasti u Prištini ušle su u ugovornu obavezu da uspostave Zajednicu srpskih opština, a naknadna odluka ustavnog suda ne znači da se od formiranja može odustati, poručila je Evropska unija. Evropska unija, kao glavni posrednik u dijalogu Beogrda i Prištine,…\nEpidemiolog i član Kriznog štaba Branislav Tiodorović izjavio je da će medicinski deo Kriznog štaba i na narednoj sednici, zakazanoj za utorak, tražiti najstrože mere. Tiodorović je za Radio Beograd rekao da je neophodno tokom naredne sedmice i sledećeg vikenda…\nPosted on 07/03/2021 Vesti Magazin\nU Srbiju je sinoć iz Kine stiglo 500.000 vakcina protiv korona virusa, saopštio je predsednik Aleksandar Vučić. Predsednik Vučić je sinoć, kako je rekao u video snimku na Instagram profilu „buducnostsrbijeav“, sam dočekao, mimo protokola, našs najveći avion „erbas A330″…\nPosted on 06/03/2021 Vesti Magazin\nPredsednik Srbije Aleksandar Vučić predsedavaće večeras sednicom Saveta za nacionalnu bezbednost. Sednica je zakazana u 18.00 časova, u Palati Srbija, saopštila je pres služba predsednika. Nakon sednice Saveta, oko 20.00 do 21.00 čas, u zavisnosti od trajanja sednice, očekuje se…\nKosovsko-Pomoravski okrug Vesti\nOskrnavljene crkve u Klokotu i Partešu na KiM\nPosle crkve u Klokotu, danas na Zadušnice oskrnavljena je i obijena još jedna crkva na Kosovu i Metohiji, Crkva Svete Trojice u Partešu, saopštila je kancelarija za KiM. Kako se navodi u saopštenju, nepoznati počinioci noćas su opljačkali Crkvu Svete…


„Postoji samo jedno rešenje: Nezavisna Škotska!“ - Sputnjik Srbija\n„Postoji samo jedno rešenje: Nezavisna Škotska!“\n18:39 09.10.2018 Preuzmite kraći link\nIzlazak Britanije iz Evropske unije je ozbiljan problem za Škotsku, za koju je jedino rešenje njena nezavisnost u odnosu na Ujedinjeno Kraljevstvo, izjavila je danas škotska premijerka Nikola Sturdžen.\n„’Bregzit‘ je ozbiljan problem za Škotsku. Jedino rešenje za to je da postanemo nezavisna država“, rekla je Sturdžen na konferenciji njene Škotske nacionalne partije (SNP), prenosi Rojters.\nKako je u nedelju preneo Bi-Bi-Si, Sturdženova je izjavila da ne može da očekuje da poslanici njene Škotske nacionalne partije podrže bilo kakav aktuelni oblik dogovora o „bregzitu“ kada bude iznet u parlamentu.\nOna je za Bi-Bi-Si rekla da očekuje da će britanska premijerka Tereza Mej postići „sklepani dogovor“ o izlasku iz Evropske unije.\nTakav ishod bi bio neprihvatljiv, naglasila je ona, preneosi Tanjug.\nU Edinburgu je u subotu održana protestna šetnja za nezavisnost Škotske od Velike Britanije, a prema procenama, na skupu je učestvovalo oko 20.000 građana.\nUčesnici šetnje okupili su se u parku u blizini škotskog parlamenta, a nosili su plave zastave Škotske i kiltove, preneo je tada Rojters.\nŠkotska nacionalna partija (SNP) podržava otcepljenje od Britanije i ima skoro polovinu mesta u parlamentu.\nŠkoti su na referendumu održanom u Velikoj Britaniji 2016. godine glasali za ostanak u Evropskoj uniji, ali Britanija je izglasala izlazak.\nPrema istraživanjima, oko 45 odsto Škota želi nezavisnost od Velike Britanije, a premijerka Sturdžen koja vodi Škotsku nacionalnu partiju (SNP) najavila je da će svoj predlog o novom referendumu o nezavisnosti objaviti kada budu jasni uslovi „bregzita“.


Pneumatik Wrangler DuraTrac kompanije Goodyear izabran je za zvaničan pneumatik ekspedicije Land Rover Experience Tour 2017 koji se održava u Peruu u oktobru i tokom novembra.\nTokom ove četvoronedeljne ekspedicije, međunarodni učesnici voze novi Land Rover Discovery, opremljen pneumaticima Wrangler DuraTrac, po putevima različitih uslova.\nPneumatik Wrangler DuraTrac kompanije Goodyear napravljen je da savlada najteže terene, uključujući peščane dine, oštar šljunak, rečna korita i vijugave planinske puteve – a upravo će se sa takvim uslovima susretati učesnici ove avanture.\n„Kompanija Goodyear može da se osloni na vanserijski učinak po pitanju dizajna i izrade nagrađivanih pneumatika za pogon 4x4. Naša saradnja seže još od sedamdesetih godina prošlog veka, kada je kompanija Goodyear opremila prvi Range Rover i nastavlja se danas sa razvojem pneumatika nove generacije. Nepotrebno je reći da smo uzbuđeni što imamo Goodyear u svom timu kao ekskluzivnog partnera za 2017 Land Rover Experience Tour”, rekao je Kristijan Uhrig, šef odeljenja za marketing i komunikacije kompanije Jaguar Land Rover Germany.


SEEbiz.eu / TREND / Air France će od 31. marta 2019. ponovo leteti za Beograd\nAir France će od 31. marta 2019. ponovo leteti za Beograd\nDatum objave: 26.11.2018. - 12:52:30\nBEOGRAD - Nakon šest godina avioni Air Francea se vraćaju na beogradski aerodrom. Počev od letnjeg reda letenja 2019. godine, Air France uvodi jedan let dnevno za prestonicu Srbije.\nOd 31. marta 2019. godine, avioni Air Francea će na dnevnom nivou saobraćati na liniji Pariz-Beograd-Pariz. Putnike će na navedenoj relaciji prevoziti avioni tipa Airbus A319 i A320.\n- Veoma sam srećna što se nakon nekoliko godina vraćamo u Beograd. S novim letom, srpskim putnicima će na raspolaganju biti veći broj mogućnosti, zahvaljujući širokoj Air France-ovoj mreži letova iz Pariza. Tri leta dnevno u kod-šer partnerstvu sa Er Srbijom omogućiće odlične dnevne konekcije sa Aerodroma Šarl de Gol u Parizu ka više od 160 destinacija na pet kontinenata - rekla je Ildiko Kiš, menadžer prodaje za Mađarsku i Balkan.\nZahvaljujući novom letu avio-kompanije Air France, Beograd i Pariz će od marta 2019. godine povezivati 21 let nedeljno. Putnici Air France-a će moći da biraju između 7 nedeljnih letova avionima Air France-a i 14 kod-šerovanih letova sa Air Serbia-om. Na ovaj način će putnici iz Srbije imati lakši i brži pristup do preko 1.000 destinacija u mreži letova avio-kompanije Air France i njenih partnera.


Liverpul u Juventusu pronašao najidealnije rešenje? - Sportske.net\nLiverpul u Juventusu pronašao najidealnije rešenje?\nFudbalski klub Liverpul ove zime bi mogao da dovede defanzivca Juventusa.\nItalijani besni - Savez bojkotovao "Zlatnu loptu" zbog Bufona!Klop rastužio navijače LiverpulaKlopovo 'Solomonsko rešenje' za mesto golmanaItalija drhti, Juve već drugi!Premijer liga - Mesto gde igrače ''cede kao limun''!?\nKako prenose italijanski mediji, defanzivac Juventusa Martin Kaseres nalazi se u najužem izboru za odbranu Liverpula.\nKaseres je na neki način pravo rešenje za Jirgena Klopa u ovom trenutku pošto pokriva poziciju desnog i centralnog beka, a pored toga, na leto mu ističe ugovor sa Juventusom pa može da dođe za manju sumu novca.\nPodsetimo, Klop trenutno ima najviše problema u poslednjoj liniji odbrane pošto su van stroja Škrtel, Sako i Lovren, pa kada se uzme u obzir da Kaseresu ističe ugovor na leto, da može da igra na više pozicija i da ima 28 godina, jasno je da bi u ovom trenutku bio dobro rešenje za ''crvene''.\nKaseres je pre Juventusa igrao za Sevilju, Barselonu i Viljareal.